2021eko irailean Getxon ospatuko den lurreko Sokatira Mundialaren Txapelketa aurkeztu da – EKFB\n16 iraila, 2020 - Herri Kirolak\nGaur goizean aurkeztu da Euskal Museoan lurreko modalitateko Sokatira Mundialaren Txapelketa, zein Getxoko Fadurako Kirol Parkeko Instalaziotan ospatuko den, 2021eko irailaren 15etik 19ra. Aurkezpen honetan partaide izan dira: Bingen Zupiria Eusko Jaurlaritzako Hizkuntza Politika eta Kultura Sailburua; Lorea Bilbao, Bizkaiko Foru Aldundiko Euskara, Kultura eta Kirol foru diputatua; Amaia Agirre Getxoko alkate andrea; eta Galder Gobantes, Basque Countryren ordezkaria TWIFean, Mundialaren Antolakuntza Batzordearen izenean. Anton Rabek, TWIFeko Presidenteak, bideo bat bidali du.\nGetxon, hain zuzen Fadurako Kirol Parkeko instalaziotan ospatuko da Sokatira Mundialaren Txapelketa 2021eko irailean.\nSokatira Mundialaren Txapelketaz ari gara, Tug of War bere nazioarteko izendapenaren arabera, zeinetan Nazioarteko Federazioarekin (TWIF) atxikitako Nazioarteko Elkarteak eta herrialde horietako klubak partaide izango diren.\nMundialaren alderdi lehiakorra bi ataletan egituratzen da: txapelketaren lehenengo bi egunetan torneo bat ospatuko da TWIF erakundearekin atxikitako eta 72 herrialdetatik datozen klub kideen artean; azken bi egunetan berriz, talde nazionalen araberako txapelketa garatuko da.\nGoma modalitateko Txapelketa Mundiala iragan ondoren, otsailean Letterkeny (Irlanda) hirian ospatu zena, Getxokoa 2021rako kirol honen hurrengo hitzordu nagusia izatera dator. Dimentsioak eta helmena kontuan hartuta, txapelketa erraldoiena da.\nMundialaren deialdia Tug of War International Federation – TWIF erakundearen eskutik egin zen, eta bere 2015 Malmoko Kongresuan mundialaren antolakuntzarako Getxoren kandidatura esleitu zuen. TWIF, Tug of War International Federation, 1960an eratu zen. Beraz, 2020an bere 60. urteurrena ospatuko du. 2002tik COI-ren errekonozimendua duen Federazio bat da.\n5 kontinentetako 72 federazio nazionalekin osatuta dago. TWIF erakundea, gaur egun Hegoafrika, EEBB, Irlanda, Ingalaterra eta Herbeheretako kideekin osatutako organo exekutibo batek zuzentzen du.\nGetxoko Sokatira Mundialaren tokiko antolakuntza Euskadiko sokatira sustatzen urte ugari eman dituzten hiru erakunderi dagokio: Euskadiko eta Bizkaiko Euskal Joko eta Kirol Federakundeak eta Getxo Herri Kirol Taldea. Ospakizun honetarako Eusko Jaurlaritza, Bizkaiko Foru Aldundia eta Getxoko Udalaren babesarekin kontatzen dute.\nTxapelketa mundial baterako egoitza izateko Getxoren esleipena Euskal-Herriko sokatira arloak nazioarteko testuinguruan nortasun propioarekin lehiatuko badu selekzioaren ofizialtasuna lortzeko esfortzu latz eta irmo baten emaitza da.\n2021eko irailaren 15etik 19ra lurreko sokatira mundial honetan parte hartzera 1500 partaide inguru etortzea aurreikusten da.\nAntolakuntza eta estrategia mailan erabateko erronka izatera dator halaber sokatiraren sustapen eta zabalkunderako, gure esparruko kirol modura.\nZentzu honetan, Munduko Txapelketa honen antolakuntza proiektu handizalea bihurtu da antolatzaileentzat. Alde batetik, Txapelketa erreferente bat antolatu nahi da, sokatiraren esparruan Euskadiren konpromisoa eta jarduera egokia ezagutzera emanez, eta horrela TWIF erakundearen barruan bere posizioa sendotu.\nBikaintasunaz haratago, Txapelketaren hurrengo ediziotarako ondare bat utzi nahi da, bereziki kirolaren ezagutza, jasangarritasuna eta ingurumenaren zaintza hala nola lehiakideen informazioa kudeatu eta eskuratzeko modua bezalako esparruetan.\nMaila lokalean, mundiala aukera aparta da kirol hau barreiatu eta aldarrikatzeko talde eta adiskidetasun balioak ekartzera datorren modalitate inklusiboa, aktuala izateagatik.\nKirol arloan, Basque Country selekzioaren nahia da arrakasta maila gorenetara heltzea, euskal selekzioek kirol modalitate orotako nazioarteko esparruan lehiatzeko dituzten gaitasunak zein asmoak frogatuz.\nEta amaitzeko, kirol esparruaz haratago, munduko beste toki batzuetako 1.500 pertsona ingururen etorrera dela eta astebetez lor daitezkeen gure herrialdearen zabalkunderako eta inpaktu ekonomikorako aukera izatera dator.\nBestalde, Getxoko Mundialean zehar kirol honetarako hiru zirkunstantzia garrantzitsu elkartzen dira.\nAlde batetik, TWIF Nazioarteko Federazioak bere 60. urteurrena da 2020an. Pandemiak ospakizunak eten egin ditu eta Getxoko Txapelketan elkartzeko aukera izango da.\nBestetik, Txapelketa honetan parte hartzeak kirolariengan sortutako interes handia, kategoria batzuetarako sailkapenak 2022eko Birminghameko, Alabama (EEBB), Munduko Jokoetarako kontatuko direlako.\nEta hirugarrenez, 2021eko hasieran dopping-aren kontrako araudi berria martxan jarriko da sokatira arloan, neurri zorrotzagoak ezarriz.\nAntolatzaileen arreta bereganatu duen helburu nagusienetako bat da Munduko Txapelketa eta bere antolakuntzarekin lotutako alderdi guztiak eredugarriak izatea jasangarritasuna, ingurumenarekiko eta hondakinen kontrolarekiko errespetua bultzatuz.\nOrganizazioak jadanik hilabeteak daramatza alderdi hauek lantzen eta maila guztietan inplikatutako alderdi eta agente guztiek (antolakuntza, kirolariak, publikoa…) ezarriko diren neurriak aplika ditzaten bilatuko da.\nGaur goizean ospakizunaren komunikazio eta zabalkunde jarduerak abian jartzeko material eta baliabide ezberdinak aurkeztu dira.\nGaurko prentsaurreko partaideek ospakizunaren irudia, Munduko Txapelketaren logoa eta ospakizuna jendarteratzeko erabiliko diren iragarkietako lehena aurkeztu dute.\nMunduko Txapelketaren logoak erakargarri nagusi bezala Sokatira Mundiala izenburua dakar, horrela kirolaren euskarazko izendapena finkatuz, kirol honek gure lurrean izan duen identitatea eta errotzea bistaratu nahian.\nSokatira Mundialaren webguneak, jadanik sare sozialetan (Facebook, Twitter, Instagram eta YouTube) zabaldutako profilekin batera, Txapelketako partaideentzat hala nola tokiko ikusleentzat beharrezkoa den informazioa jasoko du.\nBestalde, jaurtiko den sustapen bideo sorta bateko lehena erakutsi da. Ikus-entzunezko atal hauetan Euskal Herriko toki ezberdinetako sokatira ekitaldiak aurkezten dira, gure lurreko paisaiarekin eta identitatearekin lotutako alderdi ezberdinak (tradizio industriala, berrikuntza, natura, etab.) bistaratuz. Bideo hauetan Euskal Joko eta Kirol Federakundean integratutako talde ezberdinetako tiratzaileak izan dira partaide eta tiraketak Punta Begoña (Getxon); Bilboko Guggenheim Museoaren aurrealdea edo Mutrikuko Saturraran hondartza bezalako leku erabat enblematikoetan garatu dira.\nPlataforma hauek informazio eta zabalkunde baliabide modura erabiliko dira Munduko Txapelketaren inguruko guztiari dagokionez kanal ezberdinetan, baina halaber balio ugarirekin kontatzen duen kirol honen zabalkunde eta sentsibilizazio jarduerak garatzeko erabiliko dira. Horretarako, ikusleria mota ezberdinarengana zuzendutako material eta ekintza ezberdinak jarriko dira abian.\n2014an TWIF erakundeak euskal talde nazionala eskubide osoko kide modura onartu zuen Federazioan eta, ordutik, nazioarteko txapelketetan parte hartu dezake, Basque Country izendapenarekin. Urte horretako abuztuan talde nazional modura lehenengo aldiz lehiatu zen, EEBBetako Wisconsinen ospatutako lurreko Sokatira Mundialean. 2018an Lurmutur Hirian ospatutako azken Munduko Txapelketan Basque Country taldearen ordezkaritzak arrakasta bikaina lortu zuen, etxera zazpi dominekin itzuliz.\nHiru sari selekzio nazionalen araberako txapelketan: zilarra gizonezkoen kategoriako 560 kilotan, brontzea emakumezkoen kategoriako 500 kilotan eta zilarra Mundialean lehiatzen diren proba guztien artean gogorrena eta lehiakorrena den gizonezkoen 720 kilotako azken jardunaldian. Eta beste lau taldeen araberako modalitatean,\nGoiherrirako bi dominekin eta Gaztedirako beste birekin: Goiherri, zilarra 560 kiloko kategorian; eta brontzea 640 kiloko gizonezkoen hitzorduan. Eta Gaztedi, zilarra emakumezkoen taldearentzat 540 kiloko kategorian; eta brontzea 560 kiloko proban, hain zuzen Goiherriren aurka.


Kepa Iturralde | Semantic Scholar\n"Ideak elkarbanatzeko eremu aske eta aberasgarria bezala ikusten zen Internet. Gauzak okerrera egin duela esango nuke". Jac Depczyk\nZeroaren balio erantsia: Amets Lab-ekin solasean\nKepa Iturralde, Jone Belausteguigoitia, Jon Laurenz Senosiain\nThomas Bock katedradunarekin solasean: 35 urte automatizazioa eta robotika eraikuntzan txertatzen\nKepa Iturralde, Thomas Bock\nArrate Rodriguez: azalaren egilea\nArrate Rodriguez, Kepa Iturralde\nAxalko bizikleta. Teknologia berritzaileak aplikatzen\nKirol-tresneria. Ba ote aukerarik kustomizazioaren eta estandarraren artean?\nNormalean, kirola egiteko gorputzari laguntzen dioten tresneria eta teknologia darabilzkigu. Tresna horiek, garaian garaiko jakituriareking eginak dira. Eta kirola lehiaketa den heinean, kirola… Expand\nEredua bera da zalantzan jarri behar dena: Iñaki Barcenarekin solasean\nKepa Iturralde, Iñaki Bárcena Hinojal\n"Helduentzako ikastaroek aktibo egoteko aukera hori, nolabaiteko indarra ematen digu, ahalmena": azalaren egilearekin solasean\nLandaredia modu azkarrean ezartzeko aukera batzuk\nGaur egun existitzen diren eraikinetan landaredia txertatzea ez da erraza izaten, normalean abilezia eta teknika bereziak eskatzen dituzten lanak direlako. Orain arte, lan hauek eskuz eginak izan… Expand\nTxikitik handira, edo alderantziz. Bi noranzkoko teknologia\nEraikuntzan erabiliko teknologia, ez dago diziplina horri bakarrik atxikia, eraikuntzak ez du teknologia horren erabilga-rritasun bakarra. Are gehiago, eraikuntzan aplikatzen den teknologia, lehenado… Expand


AHAZTUAK 1936-1977 / OLVIDAD@S 1936-1977: 36KO GERRAN HILDAKOEN EZAGUTZA LORTZEKO ELKARTEA SORTU DUTE DONOSTIAN\n36KO GERRAN HILDAKOEN EZAGUTZA LORTZEKO ELKARTEA SORTU DUTE DONOSTIAN\nGenozidioaren Biktimen Elkartea sortu dute Donostian, 36ko gerran fusilatutako eta erbesteratutako herritarren ezagutza lortzea helburu duen taldea. Garai hartako memoria, egia eta justizia berreskuratzea ere helburutzat hartu ditu Iñaki Egaña bozeramaile eta historialariak. «Gezurra dirudien arren, 73 urte pasa dira eta kontu ilun asko daude oraindik. Oztopoak daude egia hori jakiteko; oraindik bidea dago egiteko», adierazi du Egañak. Bide horretan, elkartea sortzea izan dute lehen urratsa, eta hainbat ekimen egingo dituztela iragarri dute. Lehen ekimena irailaren 12an egingo dute, gaur zortzi, eguerdian, Donostian.\nDonostia inguruan fusilatutakoen 60 senide inguruk osatzen dute Genozidioaren Biktimen Elkartea. Batzuk, 36ko gerran fusilatutakoen seme-alabak dira; Teresa Lasaie, esaterako. Eta beste batzuk, berriz, ilobak dira, Ana Saratxaga moduan. Baina denek ere gogoan dituzte 1936ko irailaren 13tik aurrera Francoren soldaduek Gipuzkoako hiriburuan egin zituzten «sarraskien» eraginak.\nOrduan 80.000 lagun bizi ziren Donostian, baina egun horretan erdiek baino gehiagok erbestera alde egin behar izan zuten. 34.000 herritar geratu ziren Donostian, eta horietatik 385 fusilatu zituzten. «Herritarren %1 baino gehigo fusilatu zuten», zehaztu du Egañak. Horrez gain, 6.000 gudari eta miliziano donostiar errepublikaren aldeko borrokan lerrotu zirela adierazi du Egañak. Haietatik 470 gudu zelaian hil ziren.\nGainera, 776 haurrek erbestera joan behar izan zuten 1936ko irailean; lehenengo Frantziara, eta ondorengo urteetan Erresuma Batura, Belgikara, Sobietar Batasunera... Egañak jakinarazi du 21 erbesteratu donostiar ere IAlemaniako gas ganberetan erail zituztela I. Mundu Gerran. Horiek gutxi balira bezala, beste 17 donostiar hil ziren 1937ko udan, Donostian izandako bonbardaketen ondorioz. Gerrarekin ez ziren amaituko hilketak, eta gerra ondorengo urteetan kartzela zigorrak bete zituzten 561 donostiar gehiago hil zirela adierazi du.\n«Benetan eskandaluzko kopuruak dira», adierazi du Egañak. Egañak azaldu du estatuko funtzionariek kopuru handietan eginiko erailketei deitzen zaiela genozidioa. «Horixe gertatu zen bete-betean Donostian; horregatik diogu genozidioa izan dela», nabarmendu du historialariak. Beraz, memoria, justizia, egia eta hildakoen ezagutzaren alde lanean jarraituko dutela azaldu du.\n36ko gerran eta ondorengo urteetan hildakoak omentzeko, ekitaldia antolatu dute biharko Fusilatuen Senideek, Urbasako Otsoportillon (Nafarroa). Nafarroako ezker abertzaleak ere bat egin du ekitaldirako deialdiarekin.


Bezeroaren Zerbitzu Sozialaren hazkundea Martech Zone\nSare sozialetan pausoa eman nahi duten enpresa handiekin kontsultatzen ari garenean, egiten diegun lehen galdera sorta bezeroarentzako arreta azpiegiturari buruzkoa da. Marketing taldeek sare sozialetara begiratzen duten bitartean mezularitza linean areagotzeko, enpresa horietako bezeroek erantzuna eskatzen duten bitarteko berria dela espero dute.\naurrera Otso Urdina: Aurrera begirako enpresek bezeroei arreta emateko agenteak ez ezik, langile guztiak ere onartzen dituzten tresnetan inbertitzen dute lehiakortasunarekin. Atzitu zure zerbitzu mahaia hodeira migratzeak eta bezeroak bideratutako kulturarekin bat egiteak zehazten duten baliabideetara sar zaitezte lehian eta irabazten lagun zaitzaketenean.\nHona hemen Bluewolf-en infografia bikaina, bezeroarentzako arreta sozialaren industriaren hazkundeari buruzko informazioa eskaintzen duena:\nHona hemen Bluewolf-ek zure negozioa nola lagun dezakeen azaltzen duen ikuspegi orokorra:\nZiurtatu deskargatzen Bluewolf-en Gizarte Zerbitzuen Arrakasta Kit!\nTags: otso urdinaBezeroarentzako zerbitzuaInfografiabezeroarentzako arreta soziala


Zonifikazioa ezabatuko duen lege bat eskatu dute ELAk eta LABek - Gizartea - Berria\nZonifikazioa ezabatuko duen lege bat eskatu dute ELAk eta LABek\nEuskararen legea aldatzeko batzordean, Felones kontseilari ohiak egungo araua defendatu du\nRamon Felones eta batzorde bereziko zuzendari Dabid Anaut, atzoko saioan. JAGOBA MANTEROLA / FOKU\nEuskararen Foru Legea aldatzeko batzorde bereziaren zazpigarren saioa egin zuten atzo Nafarroako Parlamentuan. LABeko Iñigo Orellak eta Imanol Karrerak eta ELAko Mitxel Lakuntzak parte hartu zuten, bai eta Roman Felones egungo legearen arduradun nagusietako batek ere. Sindikatuek beharrezkotzat jo zuten legea aldatzea eta Nafarroa osoan ofizialtasuna ezartzea, herritarren hizkuntza eskubideak bermatu ahal izateko. Felonesek, berriz, esan zuen euskaraz ikasteko eta hizkuntzaren normalizaziorako ez dela beharrezkoa lege berri bat sortzea, ezta ofizialtasuna ezartzea ere.\nKarreraren ustez, legeak bermatu beharko luke herritar guztiek eskubidea izatea administrazioarekin erabiliko duten hizkuntza erabakitzeko, eta euskaraz doan ikasi ahal izateko. Izan ere, haren irudiko, euskarak gaur egun administrazioan eta hezkuntzan duen tokia Nafarroako errealitate soziolinguistikotik «oso urrun» dago. Bestalde, Iruñean euskararen aurka egin zuten manifestazioa ere aipatu zuen: «Batzuek gatazka sortzeko erabiltzen dute euskara».\nLakuntzak, berriz, gogorarazi du euskara «nafar guztien ondarea» dela, izan euskaldunak edo ez izan; eta, hortaz, guztien eskura egon behar dela. Haren hitzetan, hizkuntzaren normalizazioa da egunerokoan «naturaltasunez eta oztoporik gabe» erabili ahal izatea. «Inposiziorik gabe, baina trabarik gabe». Horretarako, premiazkotzat jo du herritarrek zerbitzu publikoetara euskaraz jotzeko aukera izatea. Hezkuntzaren arloan, uste du G ereduak «desagertu» beharko lukeela eta lurralde osoan «gutxienez» A eredua ezarri beharko luketela.\nFelones, bere legearen alde\nSaioaren bigarren zatian, Roman Felonesek hartu du hitza; Nafarroako Hezkuntza kontseilari ohia da, eta Euskararen Legearen arduradun nagusia. Lege horren «eraginkortasuna» goraipatu du: «Bizikidetza lortzeko helburuarekin sortu genuen, eta, nire ustez, haren eraginkortasuna frogatua geratu da, bereziki hezkuntzaren arloan».\nFelonesek gogoratu du legea modu askotara interpreta daitekeela, eta sortu zutenetik hainbat aldaketa izan dituela; besteak beste, 2010ean eta 2017an eremu ez-euskalduneko hainbat udalerri eremu mistoan sartu zituztela. «Hortaz, euskaraz ikasi ahal izateko ez da ofizialtasuna ezarri behar».\nBestalde, nabarmendu du lege berri bat idaztekotan, parlamentuak aintzat hartu beharko duela Foruaren Hobekuntzaren 9.2 artikulua, ez baitu onartzen zonifikazioa kentzea; puntu hori «ezinbestekotzat» jo du. Amaitzeko, lege berri batek aurrekoak izan zuen adostasun bera izan beharko lukeela aipatu du. «Eta orain egiten ari diren proposamenak ez du inongo onarpenik».


HABE ziurtagiria Donosti - Elduaien\nEuskarazko ziurtagiria HABE\nHABE ren azterketa egin ahal izateko, euskaltegi homologatu bateko ikaslea izan behar da. 4 mailak osatzen ditu:\n1. Maila: Hizkuntzetarako Europako Erreferentzia Esparru Bateratuaren B1 mailaren baliokidea da.\n2. Maila: Ezagutza ertaina adierazten du eta Hizkuntzetarako Europako Erreferentzia Esparru Bateratuaren B2 mailaren baliokidea da.\n3. Maila: Euskara gaitasun aurreratua adierazten dut eta Hizkuntzetarako Europako Erreferentzia Esparru Bateratuaren C1 mailaren baliokidea da.\n4. Maila: Euskara gaitasunean bikaintasuna adierazten du eta Hizkuntzetarako Europako Erreferentzia Esparru Bateratuaren C2 mailaren baliokidea da.


Home/Autonomoak eta enpresak/Ekintzailetza\nZure negozioa arrakastarantz bultzatzen dugu\nNegozio bat martxan jartzeko asmotan bazaude, CÁMARABILBAOn zure enpresa sortzen lagunduko dizugu. Izan itzazu diruz lagun daitezkeen % 100 programa eta zerbitzuak, prozesu honetan esperientzia handia duten langile kualifikatuekin batera joan zaitezen.\nEnpresa martxan jarri bitartean, administrazio zentralak, autonomikoak eta tokikoak enpresak sortzeko deitutako laguntza eta pizgarri guztien berri emango dizugu.\nCÁMARABILBAOn bereziki konprometituta gaude emakume ekintzaileen ekimenekin. Gainera, gure helburua da emakumeak autoenpleguarekiko eta enpresa-jarduerarekiko sentsibilizatzea, eta haiek gidatutako enpresak sortzeko eta finkatzeko tresna eraginkorra izatea.\nEra berean, Bizkaiko ekonomia-, gizarte- eta oinarri-sarerako estrategikoak diren sektoreen jarraipena erraztu nahi dugu CÁMARABILBAOtik. Premisa horrekin sortu da Berriz-Enpresa programa, Euskadiko merkataritza, ostalaritza eta ostatu sektoreetan enpresen jarraipena eta transmisioa errazteko.\nAzken 4 urteotan, zu bezalako ekintzaileei esker, 700 enpresa baino gehiago sortu ditugu, Bizkaia osorako aberastasuna eta ongizatea sortzeko. Lagunduko dizugu hasten?


Ahabia gorriek E.coli bakterioa gernubideetara itsastea eragotz dezakete. | Consumer\nAhabia gorriek E.coli bakterioa gernubideetara itsastea eragotz dezakete.\nPropietate hori bakterioak geldiarazten dituzten proantozianidinei egozten zaie.\nEgilea: mediatrader 2011-ko uztailak 13\nCranberry edo ahabia gorri amerikarrak E.coli bakterioa gernubideetara itsastea ekidin dezake, eta, hala, zistitisa izateko arriskua murriztu, Fitoterapiari buruzko Ikerketa Zentroak (INFITO) egindako azterketen arabera. Babes-efektu hori berresten duen azken ikerketa Dukeko Unibertsitateak (AEB) egindako ikerketa da. Ikerketa hori “Clinics of Geriatric Medicine” aldizkarian argitaratu zen, eta “emakumeengan errepikatutako gernu-infekzioak prebenitzeko” dituen onurak nabarmentzen ditu.\nKranberry-prestakinek zistitisaren aurka dituzten propietateak proantozianidinei edo tanino kondentsatuei egozten zaizkie, bakterioak geldiarazten baitituzte, Granadako Unibertsitateko Farmakologiako katedradun eta INFITOKO presidente Concha Navarrok azaltzen duenez. “Cranberryak bakterioak, batez ere E.coli, gernubideen epitelioan begiestea saihesten du, eta horrek infekzio-prozesua saihesten du. Baina eraginkortasun maximoa lortzeko, farmazia-prestakin estandarizatu gisa egon behar du (adibidez, kapsula moduan), osagai aktiboen edukiari dagokionez”, dio. Hala berresten du “Journal of Medicinal Food” aldizkarian argitaratutako azterlan batek, non esaten baitzen cranberryren ahozko kontsumoak “E.coli uropatogenoa atxikitzearen aurka jardun dezakeela”.\nE.coli da gernu-infekzio gehienen erantzulea, Cranberryri buruzko Liburu Zurian ageri den bezala. Liburu hori Neurourologia eta Uroginekologiako Elkarte Iberoamerikarrak eta Erkidegoko Farmaziako Elkarte Espainiarrak abalatzen dute, eta bertan esaten dute fruitu gorri horren prestakin farmazeutikoak 30 egunez jarraian har daitezela “E.coli” berriro landatu ez dadin. Lehen saio horren ondoren, esan dute urtean hiruzpalau hilabetez behintzat errepikatu behar direla hartualdiak. “Batzuek, gainera, eguneroko bizitzako kapsula baten erabilera gainjartzen dute”, ohartarazi dute.\nPosologiari dagokionez, honako hau adierazten da: “egunean gutxienez 36 miligramo proantozianidina (PAC) hartzea gomendatzen da, eta emateko jarraibiderik onena bi hartualditan ematea litzateke, jarduera uniformea bermatzeko”. Antibiotikoek ez bezala, cranberryak “ez du albo-ondorio garrantzitsurik, eta luzaroan har daiteke, bai prebentzioan, bai tratamenduan, antibiotikoekin batera”, onartu du Navarrok.\nahabiak bakterioak infecciones-eu proantocianidinas-eu zistitis\nOliba-olio birjina estrak arrain-olioak baino hobeto babesten ditu bakterio-infekzioak\nGazta probiotikoak adinekoen immunitate-sistema babesten lagun dezake


Nuaillé-sur-Boutonne - Wikipedia, entziklopedia askea.\nAulnay, Les Églises-d'Argenteuil, Paillé, Saint-Georges-de-Longuepierre, Saint-Pardoult eta Saint-Pierre-de-l'Isle\n98 (%51) 100 (%52.1)\nNuaillé-sur-Boutonne Frantziako udalerria da, Itsas Charente departamenduan dagoena, Poitou-Charentes eskualdean. 2013an 213 biztanle zituen.\n2007an Nuaillé-sur-Boutonne udalerrian erroldatutako biztanleak 192 ziren. Familiak 84 ziren, horien artean 24 pertsona bakarrekoak ziren (8 bakarrik bizi ziren gizonak eta 16 bakarrik bizi ziren emakumeak), 28 seme-alabarik gabeko familiak ziren, 20 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 114 etxebizitza zeuden, 90 familiaren etxebizitza nagusia ziren, 19 bigarren erresidentzia ziren eta 4 hutsik zeuden. Etxebizitza guzti hauek 114etxeak ziren. 90 etxebizitza nagusietatik 71 bere jabearen bizilekua ziren, 16 alokairuan okupaturik zeuden eta 3 doan lagata zeuden; 5 etxek bi gela zituzten, 12 etxek hiru zituzten, 18 etxek lau zituzten eta 55 etxek bost zituzten. 76 etxek euren parking plaza propioa zuten azpian. 39 etxetan ibilgailu bat zegoen eta 43 etxetan bat baino gehiago zituzten.\nNuaillé-sur-Boutonne udalerriko biztanleria-piramidea 2009an .\n2007an lan egiteko adina zuten pertsonak 118 ziren, horien artean 75 aktiboak ziren eta 43 inaktiboak ziren. 75 pertsona aktiboetatik 69 lanean zeuden (37 gizon eta 32 emakume) eta 6 langabezian zeuden (4 gizon eta 2 emakume). 43 pertsona inaktiboetatik 22 erretiraturik zeuden, 7 ikasten zeuden eta 14 "bestelako inaktibo" gisa sailkaturik zeuden.\n2009an Nuaillé-sur-Boutonne udalerrian 89 unitate fiskal zeuden, 198 pertsonek osaturik. Pertsona bakoitzeko diru-sarrera fiskalaren mediana urteko 15.894 euro zen.\n2000. urtean Nuaillé-sur-Boutonne udalerrian 16 nekazaritza-ustiategi zeuden, 702 hektarea erabiltzen.\nBNF: 152491296 (data)


Actividades\t/\tELEKTRIZITATEA ETA GAUZA BIZIDUNAK - Tailerra\nELEKTRIZITATEA ETA GAUZA BIZIDUNAK - Tailerra\nArte zinetikoak historia luzea du, gutxienez Ekialde Ertaineko VIII. mendeko automata mekanikoetaraino doana, garai hartan txori kantariek, haizeak mugiarazitako estatuek eta txirula jotzaile humanoideek espazio publiko zein pribatuak apaintzen baitzituzten. Gaur egun ordenagailuz egindako lan zinetikoak 1968an aurkeztu ziren estreinako aldiz, Londreseko Institute of Contemporary Arten egindako Cybernetic Serendipity erakusketan, Jasia Richardt komisarioa zela. Harrez geroztik arte zinetikoa mainstreamaren parte bilakatu da pixkana-pixkana, eta guk miniaturizatu, birtualizatu eta kablerik gabe jarduten dugun heinean, gure arte zinetikoak joera horri jarraitzen dio. Tailer honek arte zinetikoa egiteko erabilitako sistema elektronikoen osagai oinarrizkoen aurkezpen bat eskainiko du: zer egiten duten, nola elkar eragiten duten eta nola erabili. Zirkuitu sinpleak eraikitzen ikasiko dugu, arreta berezia jarrita etengailuetan eta sentsore anitzetan. Sentsoreak eraikitzen ikasiko dugu eguneroko bizitzako objektuetatik abiatuta, eta diseinuaren bidez artelan eta ingurumen instalazioak bihurtzen. Zenbait mikrokontrolagailu sinplerekin ere lan egingo dugu. Tailer hau bereziki zentratuko da elektronikaren erabileran jokabide oso errealak imitatzeko, eta sentsoreen erabileran gauza bizidunei eta ingurumen alorreko aldaketei erantzuteko. Ez da beharrezkoa elektronika esparruan aldez aurretik inongo esperientziarik izatea.


Atarietatik tabernetara... - - Guaixe.eus\nMaialen Galarza Izagirre 2021-10-11 09:32\nHabitatzea, zer da habitatzea? Fenomeno kulturala.\nHabitata: gure lekua, gure txokoa, babesturik sentitzen garena.\nZein da nire txokoa? Non sentitzen naiz ni salbu? Nire lekua galdu da. Nire lekuan ez dago inor, ez da inor esertzen, ez du inork zaintzen, ez du inork ikusten... desagertu da. Ez dut babeslekurik, ez dut txokorik eraikitzen, nirea (txokoa) galdu egin dut eta geratzen zaidan aukera bakarra berriro ere aurkitzea da, edo eraikitzea bestela.\nEspazio bat ez da geldirik mantentzen den bizilekua, bere horretan, besterik gabe, egoten dena. Pertsonak espazioen bitartez bizi dira, espazioek eraiki egiten gaituzte. Eta herriko txoko maitatuenak galtzen ari gara. Ataria. Jende jarria batzen den leku sakratua. Etxetik aulki bat hartu eta atarian eseri, besterik gabe, ez da ezer gehiago behar: aulkia eta hitzak partekatzeko kideak. Baina zer gertatu da? Txokoak husten ari dira... Atariak hor daude bai, ez dira desagertu, aldiz, espazio soziala ez dago.\nOhitura galtzen ari da, egun txokoetan jarri beharrean tabernara joaten gara lagunekin, poteak hartzera eta hortik, beste taberna batera pote gehiagoren bila. Dirudienez, ez dugu txokoak berreskuratzeko gogorik ezta bertan eseri eta zaintzeko grinarik ere.\nTxokoak sozializatzeko alternatiba dira. Emakume zein gizonak lan egunaren ostean txokotara gerturatzen ziren bizilagunekin momentutxoa partekatzera, inolako planik edo buruhausterik gabe.\nGure aitona-amonak badoaz eta haiekin batera sozializatzeko modu zaharrak.\nHurren arte txoko maiteak.


Makatzena auzoko lanak hilabete luzatuko dira\nMaider Arregi 2006-10-18 18:55 Arrasate Aurreikuspenen arabera, urriaren amaierarako bukatuko dituzte Makatzena auzoa berriz urbanizatzeko lanak. Enpresa eraikitzaileak lanen epea hilabete atzeratzea eskatu zuen eta Gobernu Batzarrak onartu egin du eskaera.\nKale izendegi digitala argitaratu du udalak\nJokin Etxebarria 2006-10-18 13:28 Arrasate Lokalizazio zerbitzuak garrantzia hartzen ari direla eta, Geoservicios-en Mapak Kokatzeko Zerbitzua kontratatu du Arrasateko Udalak, udalerriari dagozkion eduki geografikoak argitaratzeko.\nXVI. Perretxiko Lehiaketa egingo da domekan\nMaider Arregi 2006-10-18 10:12 Arrasate Herriko Plazan elkartuko dira perretxiko zaleak domekan, urriaren 22an. 11:00etatik aurrera hainbat ekitaldi izango dira. Besteak beste, perretxikotarako materialen erakusketa, perretxiko pintxo lehiaketa edota errezetak. Liburuxka bat ere egongo da salgai.\nIntxorta elkarteak erakusketaren balantze positiboa egin du\nMaider Arregi 2006-10-17 18:10 Arrasate Arrasateko Monterron kultura etxean zabalik egon den erakusketan mila pertsonatik gora ibili da. Intxorta Kultura Taldeak antolatu du erakusketa, eta horren barruan Rafael Ceciaga Cortazarren erakusketa ere ikusgai izan da.\nKultura etxera bisitak egingo dituzte\nGoiena 2006-10-17 12:11 Arrasate Obrak bukatzear daude eta eraikin dena dago berrituta. Hala, kultura etxearen eraikin berritua bere osotasunean herritarrei erakusteko aprobetxatu nahi dute bisita gidatuak antolatuz.\nGoreti Elortza 2006-10-16 10:56 Arrasate Gipuzkoako jubilatu eta pentsiodunen Elkarteak urtero antolatzen du Erretiratuen Martxa. Aurtengoa Arrasaten ospatu zuten zapatuan. 8'5 kilometroko ibilaldia egin zuten Gipuzkoa guztiko bailaretatik etorritako 620 erretiratuk eta sasoian daudela argi utzi zuten, beste behin.\nUarkape aurrean dagoen eskulturaren egoera salatu du\nMaider Arregi 2006-10-11 14:08 Arrasate Iñaki Barrutiak ezkutitz bat bidali du Goienako hedabideetara. Bertan, kultur etxe berriko lanen parean dagoen eskulturaren egoera salatu nahi izan du. Hona hemen eskutitza oso osorik irakurtzeko:\nMuskulazio gela berria estreinatu dute Musakolan\nMaider Arregi 2006-10-11 11:25 Arrasate Erabiltzaileek makina berriak izateaz gain, monitore baten aholkuak ere jasotzeko aukera izango dute. Guztira 25 makina daude. Aste honetan gaienra, doan erabili ahalko da gela.\nAutopistako lanetan izandako eztandaren biharamuna\nUsoa Agirre 2006-10-11 11:24 Arrasate Atzoko sustoa ez dute berehalakoan ahaztuko Musakolako bizilagunek. Hiru zauritu arin eta kalte material ugari eragin zituen eztandak. Gaur, erantzukizunak eskatu eta salaketak jartzeko eguna da. Adierazpenak mp3an, irudiak eta argazkiak dituzu albistean.\nAste Santutik uda bitartean sartuko dira maizter berriak Garaiara\nUbane Madera 2006-10-11 11:16 Arrasate Garaiako kudeatzaile Andoni Gartziak esan digunez Gabonetatik martxora bitartean bukatuko dituzte Garaia Berrikuntza Guneko aurreneko bi eraikinak eraikitzen. Hori horrela, Aste Santutik uda bitartean hasiko dira maizter berriak sartzen.\nELAk kontzentrazioa egingo du\nGoiena 2006-10-10 17:40 Arrasate Bihar, urriak 11, egingo dute 12:00etan Arrasateko Maxi Eroskin. Sindikatuko ordezkariek esan digutenez, Tuteran greban dauden Eroskiko langileekiko elkartasuna adierazi nahi dute ekintza honekin.\nHarriak erori dira Musakolako etxeetara autopistako lanen ondorioz\nMaider Arregi 2006-10-10 15:15 Arrasate Hiru zauritu arin eta kalte material ugari eragin ditu eztandak. Eibar-Gasteiz autobideko lanak egiten dihardute, eta gaur, eguerdiko ordu bata aldera, leherketa baten ondorioz harri mordoa erori da Zigorrola aldera.\nOmenaldi hunkigarria 100 urteko Brigida Mongeri\nGoiena 2006-10-09 13:49 Arrasate Arrasateko emakumerik zaharrenak 100 urte bete zituen atzo, urriak 8. Brigida Monge Garcia, 1906an jaio zen Valladoliden, San Roman de Ornija herri txikian. Goizean, omenaldi beroa egin diote lagun eta senitartekoek.\nMaritxuk Abiadura Txikiko Trena ekarri zuen Arrasatera\nGoreti Elortza 2006-10-09 10:36 Arrasate Maritxuk ekologisten aldekoa dela argi utzi zuen egubakoitzean egindako mirariarekin. AHTaren kontrako trena azaldu zen plazan eta zerutik mezu bat bota zuen Maritxuk, naturaren aldekoa.\nMaritxu Kajoi eguna: egitaraua eta autobus zerbitzua\nGoiena 2006-10-06 10:41 Arrasate Txikiteroen zaindariaren festa nagusia hasi da Arrasaten. Goizeko 8etan, etxafuegoak bota dituzte herritarren logurak ahazteko. Bazkalostetik aurrera nabarituko da, baina, giroa animatzen joango dela.\nUribarriko etxean zeuden sei errumaniar Gurutze Gorriak Donostian duen egoitzara eramango dituzte\nMaider Arregi 2006-10-05 18:03 Arrasate Astelehenean, urriaren 2an, Uribarriko etxe batek su hartu zuen. Ondorioz, bertan bizi ziren 18 errumaniarrak kalean geratu dira. Legez kanpo bizi ziren etorkin hauek Arrasaten.\nGaragartzako geltokia behar bezala egokituko dute\nUbane Madera 2006-10-05 17:30 Arrasate Udalak ahalegina egin behar du Diputazioak segurtasun neurriak ipin ditzan geltoki inguruan, auzotarrek errepidea gurutzatu behar dute-eta.\nBretainiako bi lagun bisitan Goienan\nUsoa Agirre 2006-10-05 12:16 Arrasate Annaig eta Ronan An Henaff bretoiak dira. Ronanek bretoierazko aldizkari batean kolaboratzen du eta euren alaba bat bretoierazko telebista batean ari da lanean. Euskal Herria ezagutzeko gogo handia zuten eta egunotan Arrasatera etorri dira. Beste zenbait bisiten artean, Goienak Otaloran duen egoitza bisitatu dute. GOITB, Arrasate Irratia, Goienkaria eta Goiena.net barrutik ezagutzeko aukera izan dute.\nBetizu saioak Casting-a egingo du\nMaider Arregi 2006-10-04 18:00 Arrasate\nMonterron kultura etxean izango da urriak 9an 16:30etik 21:00era Casting-a.\nMaider Arregi 2006-10-04 14:50 Arrasate Arrasateko AEK euskaltegiak HABEren 4. maila egiteko aukera eskainiko du aurtengo ikasturtean. Berrikuntza izango da, eta ez Arrasaten bakarrik, Debagoiena osoan ez baitago beste tokirik HABEren 4. maila egiteko aukera eskaintzen duenik. Matrikula epea zabalik dago datorren urriaren 11ra arte.\n‹‹ Aurrekoak 1 2 3 4 ... 802 803 804 805 806 807 808 809 ... 846 847 848 849 Hurrengoak ››\nPrevisora Bilbaina Aseguruak\nPrevisora Bilbaina Aseguruak Zerrajera kalea BL4-1Ataria\nMoztu eta kolorea\nKobate Harrobia, S.L\nBelaxe Koop. Elkartea


Azaroaren 3an Beasaingo 1go Atletismo erakustaldia egingo da Bideluze plazan - Beasaingo Udala\nAzaroaren 3an Beasaingo 1go Atletismo erakustaldia egingo da Bideluze plazan\nArgitaratua: 31 Urria 2018\nBideluze plazan egingo da erakustaldia eta atletismoa pistetatik kalera ateratzeko helburua betez, proba ezberdinak jokatuko dira Gipuzkoako kirolari esanguratsuenekin\nBeasainen Atletismo federatuaren eta eskolarraren garapena bideratzea eta sustatzea du helburu ekimen honek eta Beasaingo Udalak Txindoki Atletismo Taldearekin duen hitzarmenaren baitan kokatzen da erakustaldi hau\nAtletismoa bereziki haurren artean sustatu eta indartzeko asmoz, eskualde mailako Txindoki Atletismo Elkartearekin duen hitzarmenari esker Atletismo proba ezberdinen erakustaldia eskainiko da larunbat honetan Beasaingo Bideluze plazan. Antzizar kiroldegian egindako aurkezpenean Beasaingo Udalaren izenean alkateak eta Txindoki Atletismo Taldea ordezkatuz Eneko Agirrezabal eta Rakel Barcenillak Beasaingo Igo Atletismo erakustaldiaren egitaraua aurkeztu zuten.\nAitor Aldasorok honelako ekitaldiarekin bereziki haurrengana iristeko helburua azpimarratu du. “Kirolaren onurak zein diren jakinak izanik, atletismoaren aldeko aukera eta sustapenean eragin nahi da batez ere gaztetxoen artean” azpimarratu du, “Kirol mota honekin haur eta gazteei aukera bat gehiago eman nahi zaie kirolaren jardueran murgiltzeko” erantsiz. Hiru urtean behin izango da erakustaldia Beasainen eta aurten izango da lehenengoz herrian.\nTxindoki ATko Eneko Agirrezabalek egitaraua eta jokatuko diren atletismo proben inguruko xehetasunak eman ditu. Larunbat honetan, azaroaren 3an arratsaldeko 18:00etan emango zaio hasiera ekitaldiari haurren parte hartzearekin. 18:30ean berriz, helduen txanda izango da. Agirrezabalek aipatu du haurrek libre izango dutela izenematea. Altuera eta luzera jauzietako probak egingo dira. 18:30ean aldiz helduen txanda izango da. Altuera eta luzera jauzietako probak ere jokatuko dira (jauzi hirukoitza barne) eta baita hesiena ere. Gipuzkoa mailako atleta edo kirolari onentsuenak ikusteko aukera izango da. Atletismo klub ezagunenetan dabiltzan 21 kirolari, gizon-emakumezko, etorriko dira; Donostia, Tolosa eta beste hainbat herrietakoak. Baina ez hori bakarrik, Araba eta Bizkaiko beste hainbatek Beasainen egoteko hitza eman dute.\nProba hauek burutzeko Bideluze plazan espazioa egokituko da, horretarako hondarra jarriko dute. Pertika jauzia egiteko aukera aurre ikusita zegoen arren ezin izango da egin eta hurrengo ediziorako utziko da, ordurako Erauskin plaza berrituan egingo baita erakustaldia.\nBeasaingo 1go Atletismo erakustaldia Beasaingo Udalak Txindoki ATrekin aurten sinatu duen hitzarmen berriaren baitan kokatzen da. Konpromiso berrien artean atletismo erakustaldia Beasainen burutzea adostu zuten bi aldeek. Helburu nagusia Beasainen Atletismo federatuaren eta eskolarraren garapena bideratzea da. Hitzarmenaren barruan ere urtero Ordizian antolatzen den Atletismo mitin edo topaketan, atletismo proba batek “Beasain saria” izena eramatea ere hitzartu zen. Atletismo erakustaldia hiru urtean behin egingo da Beasainen.


Andrezaharraren manifestua | 111 Akademia\nIzenburua: Andrezaharraren manifestua\n2020/03/9 10:34 pm\nEgileak manifestu deitzen dion lan hau hiru kapitulutan banatuta dago.\nLehen atalean, bera oraindik ume edo gazte zela gogoratzen dituen pasadizoak kontatzen dizkigu. Garai hartako andrezaharrek sortzen zuten errezeloa arnasten zuen berak. Batez ere ezkongabeei atxikitako eskrupulua, ezkonduengandik alboratzen zituen onespenik eza, gizarteak baldintzatutako isla.\nIkusten du garrantzitsuena, benetan garrantzitsuena, datorkigunaren jabetza izatea dela, ikastea edo desikastea haiekandik. Behar besteko argitasuna izatea besteen utzikeria ikusteko, eta hurkoa ohartaraztea norberegan konpon dezan, behar izanez gero.\nBigarren kapituluan zahartzaroa nola ari den bere gorputzaz jabetzen kontatzen digu. Ez daki ziur gaztaroko oroitzapenak onuragarriak diren ala oztopo gaindiezina diren. Besteak beste, adin jakin batetik aurrera sexu topaketek dakarten komikotasun puntuari heldu behar zaio. Baina denak ez dira galerak, aurkikuntzak ere badaude. Jende publikoen oraintsuko irudiek, haien beste irudi bat gogoan gordetzen bazuen ere, ikusarazten diote aldaketa fisiko horrek ez duela bera bakarrik astintzen.\nHirugarren eta azken zatirako, transfigurazioak aurrera jarraitzen du, itzulingurukadak bukatu dira. Kargak eta immolazioak, rol sexualak eta sozialak gainditu behar dira, kontestatarioa dela adierazi.\nBadaki utopiatik urrun dagoela (eta nor ez?), baina esperientzia pilatu du, behintzat. Garai batean elastikoa zena orain zurruna da, eta tinkoa zena biguna da. Bizitzearen ondorioak. Ezinezkoa da gorputzak, duelu guztiak soinean eramaten dituenak, immunitatea izatea, bizitzako gatazka guztiak bertan egiten baitira. Zaintzen du bere irudia, behar bezala prestatu eta jantziz, ez gazteago emateko, baizik eta irmotasuna emateko, arbitrarioa denaren kontrola izateko.\nAtzerantz begiratu, biratu eta atzera egiten du harremanak ez galtzeko, eta kideekin oroitzapenak partekatzeak plus bat ematen dio. Iragana ez da bistatik galdu behar, ingurunearekiko sentsibilitatea galtzeko arriskua baitago.\nPolitikan bere burua eta gorputza birkokatzeko beharra sentitzen du, eta gorputz-iraultza honetan kalean agertzea ezinbesteko egiten zaio, gaur aitzindari, bihar ildoa jarraituz.


Bikote nerabeen ziber-indarkeria prebenitzeko proiektu pilotu bat aktibatu dute EAEn | herria | GAUR8 - mila leiho zabalik\n2022 EKA. 17\nBikote nerabeen ziber-indarkeria prebenitzeko proiektu pilotu bat aktibatu dute EAEn\nBikotekide nerabeen arteko ziber-indarkeria prebenitzeko programa pilotu bat esperimentatu du EHUko PSIDES ikertaldeak EAEko hiru ikastetxetan. Gaia curriculum formalean derrigorrezko ezagutza izan beharko litzakeela planteatzen dute.\nEHUko PSIDES ikertaldeko adituak, irudian. (Nuria DEHESA | EHU)\nBikotekide nerabeen arteko ziber-indarkeria prebenitzeko proiektu pilotu bat jarri du abian EHUko PSIDES ikertaldeak EAEko hiru ikastetxetan.\nArazoa gero eta ohikoagoa da, eta ez da bikotea kontrolatzera mugatzen. «Beste pertsonari min egitera bideratutako ekintza errepikatuen multzoaz» hitz egiten dute adituek.\nGogoratu dutenez, nerabeen artean %60k sufritu du online jazarpena, eta horrek har ditzakeen forma ezberdinak zehaztu dituzte: sare sozialetan bikotekidearen profila maiz bisitatzea, mezu iraingarriak edo mehatxagarriak bidaltzea, hari buruzko informazio negatiboa zabaltzea edo pasahitzak lapurtzea eta bidegabeki erabiltzea, besteak beste.\nEkintzak, gainera, harremanak iraun bitartean eta amaitu ostean mantendu daitezkeela zehaztu dute.\nIndarkeria mota horri aurre egiteko, EHUko sei psikologok eta bi hezitzaile sozialek osatzen duten PSIDES ikertaldeak “Cyber Dating Abuse-Stop” (CDA-Stop) izeneko programa pilotu bat jarri dute martxan hiru ikastetxetan, DBH 2 eta 3ko ikasleei zuzenduta.\nEkimenak ziber-indarkeriaren inguruan heztea eta kontzientziatzea du helburu. Urtarrila eta maiatza artean institutu publiko batean eta ikastola batean aplikatu da, eta irailean itunpeko beste ikastetxe batean garatuko da.\nBultzatzaileen esanetan, esperientziak oso harrera ona izan du irakasleen artean, geletan sumatu baitituzte harreman ez osasuntsu horiek.\nHarreman erromantiko estereotipatuak\nAdituek gogoratu dute bikote harremanetako indarkeria ez dela bakarrik offline ematen, eta jazarpena erraz hedatzen dela nerabeek erabiltzen dituzten sare sozialen eta Interneten bidez.\n«Nerabeek sexistak eta maitasun erromantikoaren mitoak diren jarrerak identifikatzen badakite ere, online mundu horretan ez dute hausnarketa hori egiten, ez dute pentsatzen», azaldu du Maria Dosil ikerketa taldeko eta Bilboko Hezkuntza Fakultateko irakasleak.\nTestuinguru horretan kokatzen ditu harreman estereotipatu eta idealizatuak erakusten dituzten publikazioei ematen dizkieten like-ak, baita indarkeriaren parte diren portaera eta jarrerak identifikatzeko izaten dituzten zailtasunak ere.\n«Ideia sexista sakonak barneratzen dituzte»\n«Ideia sexista oso sakonak barneratzen» dituzte, ostean «oso zailak dira aldatzeko», eta arrisku pertsonalak sortzen ditu «adibidez, haien umeak hezteko moduan eta beren bizitza profesionalean hartuko dituen erabakietan», planteatzen du adituak.\nGazteengan eragiten dituen ondorio larriak nabarmendu ditu, halaber, eta «curriculum formalaren barnean derrigorrezko ezagutza» izatearen beharra azpimarratu du Dosilek. Esan duenez, oso garrantsitsua da prebentzioa txikitatik egitea, «zortzi urte edo aurretik».\nZiber-indarkeria prebenitzeko proiektu pilotuak 12 saio ditu eta emozioak eta haien ezagutza eta kontrolarekin hasten da, interneteko arriskuen azterketa da bigarren urratsa eta hirugarren moduluan, indarkeria bera lantzen da.\n«Programa pilotu honetan, eta beti bezala bikotean edozein motatako indarkeria landu aurretik, beste trebetasun batzuk landu behar dira, hala nola adimen emozionala, sexismoa, genero-rolak, enpatia, Interneten arriskuak oro har, segurtasuna sare sozialetan eta, ondoren, bikotearen indarkeria, Internetetik kanpo gertatzen dena», azaldu du ikerlariak.


PIPERPOLIS: 'Sagarra jo' dokumentala - Arrosa\nPiperpolis BILBO HIRIA IRRATIA 2014/06/09\nSagarra jo dokumentala pantailara ailegatu ahal izateko crowdfunding kanpaina jarri dute abian. ‘Sagarra jo’ dokumentala abiapuntua Kalakan taldeak madonarekin egindako biran du. Tradizioa eta musika izarraren inguruko errefexioak jarri nahi dituzte dokumentalean. Kultura identitarioa eta makrokulturaren arteko topaketaz ausnartu. Dagoeneko dokumentalaren zati handi bat egina dute baina bukatzeko finaziazioarenm bila dabiltza. Horretarako aurkezpen ezberdinak jarri dituzte martxan. Asteazkenean Larrabetzuko Hori bai Gastetzean aurkeztuko dute flimaren zatia eta ostegunean Bilboko Ateneoan.\nInformazioa jasotzeko: www.sagarrajo.com\nar. Eka 10 , 2014


Mystic India - free online jokoak Play, Gaur egun\nMystic India — free online jokoak Play, Gaur egun\nDagoeneko ari zaren erabiltzaile bat. Ondoren, saioa ikusi zure gogoko jokoak hemen.\nCool nahitaez, gai izan funtzio hau erabiltzeko. Sagua helburua, tiro eta tiro espazio tekla kolorea aldatzeko, egin-talde edo gehiago bera pilotak batetik kate leihoa. Kendu pilotak iritsi aurretik amaitu kate.\nbestela, partida baino gehiago da\nOraindik ez dute kontua\nErreportaje duzu ahal izateko ezaugarri hau erabili. Joko hau da, blokeatuta ondorioz berri pribatutasun-arauak, gaur egun, eta. orain ez dago kontrol baino gehiago jokatu ditu une honetan. Kendu pilotak iritsi aurretik amaitu kate.\nPlay orain handiena bilduma free online. Egunero, joko berriak gehitu dira bereziki. Arakatu abenturazale ekintza jokoak, jokoak sukaldaritza Gourmets, sormen jolasak, artista edo jolasak familia osoarentzat, hala nola, tiro Bubbles, Bingo, eta Lau garaipen jokoak-Erosketa. Lortu Heroi status gure azken IO-Play, edo zure lagunak harritu zure gidatzeko trebetasunak azkar-paced, eta hotly impugna lasterketa ibilbideak. Eta ari zaren bada bila, erronka berezi bat, ahal izango duzu play delikatua puzzleak bezala Mah-Jongg zure gris zelula bat entrenamendu, edo gonbidatu lagun bat Askorentzako borroka jokoa. Jolas hauek, ikasteko erraza, baina zaila menderatzea. Eta hainbat eta hainbat Jokoak, zehazki, seme-alabak, neska eta kirol zale benetako altxorra trove Jokoak gustu guztientzako. Orain Play izugarria free online jokoak, herri-kategoria, hala nola, puzzle-jokoak, jokalari Anitzeko jokoak, IO jokoak, racing jokoak, jokoak jokalari eta matematika jokoak. Eskaintzen dizugu bat munduko bilduma online jokoak, beti aurkitu ahal izango duzu gehien fantasiazko jokoak play dezakezu, bakarrik edo lagunekin\n← Zuzeneko Neska chat Deskargatu eta Instalatzeko Android\nIndia: gizon asmatu jangarriak koilara munduko plastikozko hondakin ordezko →


Durango Times 4D: KIROLAK\nHemen kirolei buruzko informazioa aurkituko duzue:\nIurretako A 3 - 0 Amorebieta B\nIurretako jokalariek matematikoki txapelketa irabazi dute. ZORIONAK!!\nJesuitak 2 - 7 Zaldua\nTabirako A 61 - 46 Urdaneta\nIurretako A 6 - 0 MorazaB\nJesuitak 1-4 Gernika C\nBaskonia A 87- 53 TABIRAKO A\nOtxarkoaga 0-1 Iurretako A\nPartidua nahiko arraroa izan zen. Iurretako jokalariek lehenengo zatian gol aukera ugari izan zituzten baina Otxarkoagako atezainak partidu ezin hobe bat izan zuen eta gol aukera ugari deuseztatu zituen.\nLemoa 3-3 Jesuitak\nLehenengo zatia Jesuitetako jokalariek menderatu zuen 2-0, baina 2. zatian Lemoako jokalariek remontatu egin zuten eta azkenean 3 eta 3ko markagailua gelditu zen.\nTabirako A 56-58 Getxo\nLehenengo laurdenean, Tabirakok 20-4 irabazten hasi zen, baina partidua igaro ala, Getxok gero eta gehiago ari zen sartzen eta azkenean kanasta bategaitik irabazi zuen. Hurrengoan izan beharko da, animo!\nDerio 0-6 Iurretako A\nDeriok partidu hona egin zuen emaitza hau ikusita eta Iurretakoko jokalariek partidu ezin hobea jolastu zuten.\nCultural de Durango 0-1 Eibar\nCulturaleko jokalariek partidu oso ona egin zuten baina azkenengo momentuetan Eibarreko jokalariek beraien futbola hobetu eta gola sartu zuten.\nTabirako A 52-81 Iraurgi\nTalde bientzako partidu oso garrantzitsua zen Iraurgi partidu osoa irabazten joan zen nahiz eta 3.laurdenan Tabirakok 10era laburtu markagailua baina azkenean Tabirako etsitu zen eta ia 30 puntutik galdu zuen.\nLoyola Indautxu 2-4 Cultural de Durango\nCulturalak eraman zuen partidu osoan timoia eta argi irabazirabazi zuten.Jokalari batek esan zuen,-Defentzan askoz ere gogorrago egon behar zirela-.Ondorio, lezaman irabazteko askoz ere gogorragoak jokatu behar dutela.Sorte on!\nJesuitak F.C. 0 -8 Gernika C\nJokalari askoren falta izan zuten defentsan eta horregatik, gol asko sartu zizkioten Jesuitetako jokalariei. Ea hurrengo egunerako emaitza hobeagoak ateratzen dituzten! Animo!\nMoraza B 0-3 Iurretako A\nMorazako jokalariak ezin izan zuten golik sartu defentsa ona izan zutelako Iurretako jokalariek. Posesioa Iurretako taldearentzat izan zen.\nTabirako A 42-62 Iraurgi\nIraurgi partidu osoa aurretik zegoen markagailuan, lehenengo denboratik azkenera arte. Hango jokalariek hemengoek baino hobeago jolastu zuten, hirukoak eta "mateak" sartzen.\nIurretako A 5-0 Otxarkuaga\nPartidu bikaina Iurretako jokalariena!\nJesuitak F.C 0-1 Lemoako Harrobi\nJesuitetako jokalariek ez zuten partidu hoberena jolastu. Hiru jokalari kanporatu zituen epaileak eta jokalari horien faltan, ezin izan zuten ezer egin.\nTabirakoko jokalariek ez zuten jokatu partidurik.\nLoiu 2-1 Iurretako A\nPartidu zaila izan zen, zelaia ez zegoen egoera hoberenean. Mutilek ahal zutena egin zuten, baina ezin izan zuten irabazi.\nAmorebieta C 6-2 Jesuitak F.C\nAmorebietak Jesuitak baino hobeago jolastu zuten, ez zen Jesuitetako partidu hoberenetakoa izan.\nEaso B 51-61 Tabirako A\nGure mutilek oso ondo jolastu zuten, aurkako taldea baino hobeago jolastu zuten. Partidu guztia egon ziren aurretik markagailuan.\nIurretako A 1-2 Baskonia B\nJokalariek partidu txarra jokatu zuten zelaia ez zelako egoera hoberenean egon. Zelaia txarku ugari zituen eta irristakorra zegoen. Baskonia B-ko jokalariek sortea izan zuten eta bi gol sartu zituzten.\nJesuitak F.C. 0-6 Bermeo B\nJesuitetako jokalariek ez zuten ondo jolastu, partidoa oso fisikoa izan zen. Zelaia oso handia zenez, Bermeoko jokalariek oso ondo ikutu zuten baloia eta hobeago jolastu zuten. Jesuitetako jokalariek ezin izan zuten bere jokua erakutsi eta ia ez ziren aurkako atera iritsi.\nTabirako A 49-46 Baskonia B\nTabirako ez zegoen bere partido hoberenean, Baskonia aurretik zegoen ia partidu guztian. Hemengoek ez zuten behar bezain ondo jokatu eta ia galdu egin zuten, baina azkenean gutxigaitik irabazi.\nAste hau lehenengoa izan zen markagailuak idazten hasi ginenetik eta ez genuen partidu kronikarik idatzi.\nJesuitak F.C. 1-4 Lauaxeta IK.\nGernika Sporting A 1-5 Iurretako A\nUnamuno Cadete A 60-50 Tabirako Cadete A\nJon Ander Jimenez Escota 21 de noviembre de 2013, 0:48\ninformazio gutxi dago\nJon Ander Atutxa Uribesalgo 29 de noviembre de 2013, 3:36\nInformazio gutxi? behar dena baino gehiago ez dut idatziko, beste taldeak ez dira hain garrantzitsuak. Hemen talde hauen informazioa aurkituko duzue.\nKepa Azcarate Gallastegui 29 de noviembre de 2013, 3:36\nbolg-a biona da eta zerbait geihago jarri nahi baduzu bilatu informazioa eta jarri ahal dezakezu! baina denekin hitz egin!\nJon Ander Atutxa Uribesalgo 2 de diciembre de 2013, 3:45\nPasaden astetik aurrera, Gorka eta biok partiduen emaitzak eta kronikak idazten ari gara. Jon Ander, informazio gutxi badago, ez esan iruzkinetan, idatzi zuk, hori bada pentsatzen duzuna...\nMikel Serrano Bilbao 27 de noviembre de 2013, 7:46\nUste dut imformazio gehiago ipini behar duzuela gutxi duzuelakoeta jesuitetakoari buruz izan behar da , ez beste taldeak jesuitarekin ez dutenak zerikusirik.\nJon Ander Jimenez Escota 29 de noviembre de 2013, 1:39\nKepa Azcarate Gallastegui 29 de noviembre de 2013, 3:52\nbale informazioa bbilatu eta bidalo ondoren guk jarriko dugu\nJulen Gomez Gozalo 2 de diciembre de 2013, 3:57\nIgual podriamos publicar alguna cartulina del Euskeraren Eguna


Serantes Kultur Aretoak zine-programazioari ekin dio berriro - Serantes Kultur Aretoa\nHasiera > Albisteak > Serantes Kultur Aretoak zine-programazioari ekin dio berriro\nSerantes Kultur Aretoak zine-programazioari ekin dio berriro\nOstegunean, ekainak 25, Serantes Kultur Aretoak berriro ekin dio zine-saioak emateari. Laster ere hasiko da kontzertuak eta bestelako ikuskizunak eskaintzen, uztailaren 9an hain zuzen. Horrela, kulturaren bandera-ontzi honek berriro izango du jarduera-eskaintza handia herritarrentzat. Zineari dagokionez, garai batean oso arrakastatsuak izan ziren film-sorta baten bidez emango zaio berriro hasiera programazioari, gaur egun klasikoak diren filmak eskainiko dira eta. Honakoak: GREMLINS, TIBURON eta REGRESO AL FUTURO. Horiez gain, Nisha Ganatraren PERSONAL ASSISTANT komedia estreinatuko da, non Dakota Johnson, besteak beste, arituko den lanean.\nBerrirekitze honek segurtasuna bermatzeko neurriak ere badakartza, Covid-19aren ondorioz bai publikoak eta bai antzokiko langileek neurri bereziak hartu beharko dituzte eta. Ildo horretan, momentuz gehienez edukieraren % 60 erabiliko da, ikusleek musukoa jarri beharko dute, ez dago baimenduta ekipamendu honetan jatea, gel hidroalkoholikoa egongo da euren esku, sarrerak saltzeko sistemak ziurtatuko du sarrera bat erosten denean, ondoko eserlekuak desaktibatzen direla. Horrez gain, saioak tartekatu dira jendea pilatu ez dadin eta distantzia soziala gorde ahal izateko, eta saio bakoitza hasi baino lehen, aretoak desinfektatu egingo dira. Hori dela eta, ostegunetik igandera egingo diren saioak berrantolatu egin dira. Lehenengo saioa 18:00etatik 18:30era hasiko da, eta bigarrena 20:30etik 21:00etara, betiere filmen iraupenaren eta aretoetan sartzeko antolakuntzaren arabera.\nBerrirekitze honen harira osasun-protokoloa egokituz joango da etorkizunean garatzen den lege-esparruaren arabera. Izan ere, protokoloaren barruan daude Serantes Kultur Aretoak publikoaren segurtasuna bermatze aldera onartu dituen neurriak. Honakoak hain zuzen:\n1. Erabiltzaileek eta publikoak erabiltzen dituzten espazioak\nc) 1, 2 eta 3 aretoetako eserlekuak\nd) Beheko eta lehenengo solairuetan sartzeko hall-ak\n2. Sarbidea eta instalazioetako joan-etorria\nSeinaleak eta banatzeko zintak erabiliko dira publikoa txarteldegira, proiekzio-aretora, komunetara, hall-era eta irteerara bideratzeko. Sarrera-irteeran edota joan-etorrian sortu litekeen interferentzia korridoreen artean gutxienez metro bateko tartea ezarriz saihestuko da.\nAte desberdinak erabiliko dira antzokira eta aretoetara sartu eta irteteko; eta horrela izan ezean, sartu eta irteteko txandak egingo dira.\nGuneetarako sarreretan, pasabideetan eta publikoak sarritan erabiltzen dituen tokietan gel hidroalkoholikoa isurtzeko ontziak ezarriko dira (biruzida, agintariek baimendutakoa).\nSarrerak erostea: Txarteldegiko langileak eta bezeroak banatzeko, dagoeneko egon badagoen kristalezko itxitura erabiliko da. Ahal den neurrian, online erostea sustatuko da eta bestela, txartelaz ordaintzea, eskudirua ahalik eta gutxien erabil dadin.\nGuneetara sartzeko, sarrera aurkeztu beharko da nahitaez, zeina atezaintzan kontrolatuko duten PDA irakurgailuen bidez.\nIgogailuaren erabilera mugatu egingo da. Horrela, eskailerak erabili beharko dira, ezinbestekoa izan ezean.\nIgogailuan gehienez lagun bakarra joango da, laguntza behar duten pertsonen kasuetan salbu.\nKomunetan bakarka sartu beharko da, eta konketa biak ere lagun bakar batek erabili ahal izango ditu txanda bakoitzean. Itxaroteko ilaran seinaleen bidez markatutako distantzia gordeko da. Gainera, gel hidroalkoholikoa isurtzeko ontziak ezarriko dira, derrigor erabili beharrekoak instalazioak erabili aurretik eta ondoren.\nTxarteldegiko eta aretoko langileek norbera babesteko ekipamendua jarri eta prestakuntza izango dute publikoa jaso eta kudeatzeko protokoloetan, Covid-19a kutsatzeko arriskua prebenitzeari buruzko gaiei dagokienean.\nPublikoaren sarrera eta irteera ohi baino astiroago egingo da. Hori dela eta, ahalegina egingo da sartzeko tartea gutxienez saioa hasi baino 25 minutura handitzeko.\nPublikoa eskumena duten agintariek baimendutako edukieraren arabera sartuko da eta horri jarraituz eseriko da. Eserlekua aldez aurretik banatuko da, segurtasun-distantzia behar bezala gorde ahal izateko.\nBezeroak esleitu dioten eserlekuan eseri beharko du derrigor, eta aretozainak zainduko du hori zuzen betetzen dela. Osasun-agintariek emandako neurrien arabera, publikoak eta langileek derrigor erabili beharko dituzte musukoak, besterik agintzen ez den bitartean.\nAntzokian, musukoak derrigor jarri behar direnez, Serantes Kultur Aretoan debekatuta egongo da ezer jatea.\nKOMUNIKAZIOA ETA SEINALEAK\nJarraitu beharreko segurtasun-protokoloari buruzko informazio-kartelak ikusgai jarriko dira, bai antzokian, bai webgunean, bai sare sozialetan eta abarretan. Informazioan, besteak beste, publikoak instalazioetan eta bertan egin beharreko joan-etorrietan zaindu beharreko gomendioak jasoko dira.\nTxarteldegiko, atezaintzako, aretozaintzako eta zine-proiekzioko langileei Covid-19aren inguruan jarraitu beharreko protokoloa zein den jakinaraziko zaie, Serantes Kultur Aretoan programatzen diren jardueretara joaten den publikoari argi eta garbi azaldu diezaioten.\nSarreretan, aretoetan, txarteldegian eta komunetan adierazita egongo da, lurrean zein hormetan, erabiltzaileen artean gorde beharreko segurtasun-tartea zein den. Ez da eskuorririk, panfletorik edo bestelako dokumenturik banatuko.\nSe colocará cartelería informativa, en lugar visible, del protocolo de seguridad a seguir, tanto en el propio espacio como en la web, redes sociales, etc. Esta información deberá incluir las recomendaciones a seguir por el público en todas las instalaciones, así como en la circulación por el local.\nSe Informará al personal de taquilla, portería, acomodación y proyección cinematográfica del protocolo de actuación a seguir frente al Covid-19 para que puedan comunicarlo de manera clara y amable al público asistente a las actividades programadas en el Serantes Kultur Aretoa.\nSe señalizará en el suelo y las paredes la distancia de seguridad entre personas en accesos, salas, taquillas y baños. Se evitará el reparto de panfletos, programas de manos o cualquier documento de uso común.\nSanturtziko Nortasun Festa, combinará actuaciones en el Ska con actividades culturales en la calle\nExposición Historias del Athletic Club


Kataluniak bezeroaren arretarako bulegoak irekitzera behartuko ditu telefono-konpainiak | Consumer\nKataluniak bezeroaren arretarako bulegoak irekitzera behartuko ditu telefono-konpainiak\nGobernu autonomikoaren asmoa da neurri hori Espainia osora zabaltzea.\nKatalunian telefoniako eta Interneteko operadoreek bezeroarentzako arreta-bulegoak ireki beharko dituzte, Generalitateak onartu nahi duen dekretu baten arabera. Dekretu horren zirriborroa atzo aurkeztu zitzaien gainerako autonomia-erkidegoei eta Administrazio Zentraleko teknikariei. Gaur egun, konpainia batzuek kexak telefonoz edo Sarearen bidez soilik egiteko aukera ematen diete kontsumitzaileei.\nKataluniako Egunkariak dioenez, Generalitatearen asmoa da proiektu hori Espainiako gainerako lurraldeetara zabaltzea, baina gobernu autonomikoek erabakiko dute ekimen horrekin bat egin ala ez, kontsumo-arloko eskumenak baitituzte.\nKataluniako dekretua datorren urteko bigarren seihilekoan sartuko da indarrean, eta telekomunikazio-zerbitzuak eskaintzen dituzten enpresa guztiei aplikatuko zaie. Behin-behineko testuaren arabera, zerbitzu horiek ematen dituztenek gutxienez bulego bat izan beharko dute aurrez aurre probintziako hiriburu bakoitzean, eta 100.000 biztanletik gorako hirietan, beste mendekotasun bat 100.000 pertsonako.\nBetebehar horretatik salbuetsirik daude% 10etik gorako merkatu-kuotarik ez duten operadoreak. % 30 baino gehiago dutenek bulego bat izan beharko dute 50.000 bezeroko, Administrazioak zehaztutako lekuetan.\nKataluniako Gobernuak onartuko du erregulazio hori, baina ez du baztertzen aldaketa batzuk egitea. “Egokiena ados jartzea litzateke, eta autonomia-erkidego guztiek eredu bera aplikatzea. Askotan, telefono automatikoek ematen diete arreta erabiltzaileei, eta, operadore batekin hitz egiten dutenean, ez dira beti arazoa konpontzeko gai izaten”, azaldu du Enric Aloy Kataluniako Kontsumo Agentziako zuzendariak.\nJoan den martxoan, ACCk Katalunian diharduten telefonia mugikorreko, finkoko eta Interneteko enpresa guztiei espedientea egin zien 2004an jasotako 8.700 erreklamazio baino gehiagori erantzuteko, zerbitzuen eta produktuen kontratazioan izandako irregulartasunengatik.\narreta bezero oficinas-eu


Ancin-Antzin - Antzingo Iturriak\nBere iturri emankorrengatik "uren herria" izan da deitua Aintzin Lizarraldean eta inguruko herri-bailaratan ere. Eta aspaldikoa ere bada "Todo tiene su fin, menos el vino en Viana, la paja en Sesma y el agua en Ancin" uretan hain aberats ez ziren herrietan zabaldutako esaera zaharra.\nHiru iturburu multzo bereizi daitezke gure udalerrian: "San Faustuko iturria", "Fuente del Encino-koa", eta "Las Fuentillas" errotaren ondoan azaleratzen direnak.\nSAN FAUSTUKO ITURRIA herrian bertan dago, eta bere sorreraren inguruan badugu kondaira bat mendetan zehar arbasoek utzi zigutena:\nMando baten bizkarrean zetorren Algoairetik (Lleida) San Fausto gure patroiaren hilotza, berak agindu bezala.\nEta agindu ere zera zuen agindua: "Nire mandoak bere azken hatsa ematen duen tokian, antxe bertan lurperatuko nauzue lurperatu ere." Eta mando horrek bere azkena Arabako Buxandan eman zuenez, bertako elizan ehortzi zuten. Eta ordudanik gaurdaino herri horretan izan da ospatu eta ondradua Aintzingo patroiaren gorpu ustelgabekoa. Aintzindik eta inguruko herrietatik ere urtero abiatzen dira nekazariak Buxandara maiatzaren 15ean erromerian eta jai giroan, gehienetan ur eske, erreguteetan, eta 1558az geroztik badugu izan ere ermandade edo kofradia baten berri Santuaren\naldeko ospakizun eta gorazarreez arduratzen dena.\nBaina zamari hori bere azken helmugara iritsi baino lehen gure herritik igarotzean aztarrika hasi zen lurra arakatuz egarriaren egarriaz ura lurpetik borborrean azaleratu zen arte, horrela sortu zuelarik egun ezagutzen dugun Fausto Deunaren Aintzingo iturria.\nAgian mandoaren arakatze horren azpian bazegoen mezu ezkutu bat geroko egia bihurtuko zena: gure oinpetan Nafarroako akuiferorik sakonena bageneukala. Mandoaren mezu ezkutua... edota kondaira asmatu eta zabaldu zuenarena, auskalo hori.\nIturri honek xahutegia edo 'labaderoari' ematen zion ur garbia eta aldameneko beste iturburu batzuekin batera antzira moduko hezegune zabal bat sortzen zuen. Beharbada antzira horrek emango zion izena gure herriari: XVIII. mendera arte Nafarroako mapa guztietan "Aincin" agertzen baita gure herriaren izena. Eta "aintzi" horixe da hain zuzen ere gure herriko euskara zaharrean: 'laku', 'antzira, beraz, iturriaren inguruan ikusten zen urmael zabala. Eta Erroko bailaran 'Aintzioa' ahoskatzen den moduan, edota Behenafarroan, 'Aintziburu', halatsu ere ahoskatuko zen gurean herriko izen zaharra'.\nLA FUENTE DEL ENCINO da udalerrian dugun beste iturri kutuna. Erdarak singularrean dakarren arren, hamar bat iturbegi dira ur gardena azaleratzen dutenak borbor-burbuilean arkaitzetako zirrikitoetatik argira, eta errekasto bihurturik, gertuko Ega ibaira abiatzen da xirripa alegerean. Herriko merendatokia genuen ENCINO inguruko txaradia herriak mendeetan zehar arretaz kontsebatu zuena. Etxeetan oraindik ur korronterik ez, eta udako jaiegunetan hara biltzen ziren familiak askaria egitera eta bidenabar egarria asetzera bertako ur garbi freskoarekin, txaren gerizpean, artadiaren eta landareen arteko giro atsegingarrian.\n"Serafin" delako iturria, sekulan ez agortu ezta lehortu ere ez den iturburua, Burbudeas iturria (1820an 'Egurbidea' izendatzen zutena), eta errotako "Las Fuentillas" ere dira aipagarriak.\nAzken hauei esker ur esakasirik eta lehorraldirik luzeetan ere Ega Ibaiak izan du ur emaria.\nBaina azken urteetan iturri hauen emariak nabarmen egin du behera; udaldian batzuk eta urte osoan zehar bestetzuk lehortzen dira, lehen inoiz ere agortzen ez ziren iturburuak eta errekastoak. Eurek ukatu arren, ondotxo dakigu aintzindarrok zein izan den iturrien agortzearen lehortze hori: Jurramendiko Komunitateak Aintzingo bere putzuetan xurgatzen duen ur kopurua apaltzen du dezente iturriak elikatzen duen maila freatikoa. Ondorioz inguruko iturri gehienak lehortzeko prozesuan daude, uren kudeaketa aldatzen ez den bitartean.\nTestua: Juan Iriberri\nArgazkia: Isaac Corres\nGehiago kategoria honetan: « Ingurua\tBurdinbideko Bidegorria »\nInicioHerriaezagutuInguruneakIturriak Top of Page


Enontekiöko herriak - Wikipedia, entziklopedia askea.\nNahiz eta beti bateraturik aurkezten diren, hainbat herrixketan dago antolatua udalerria; izan ere, ez dago Enontekiö izeneko biztanle-gunerik. XVIII. mendean Errusiar Inperioak Finlandia bereganatu zuenean eta Suediako eta Norvegiako mugak itxi egin zituztenean, 1889an eta 1852an, elur-oreinen abeltzaintzatik bizi ziren bertako herritarrak iparralderantz jo ezinik gelditu ziren. Mugen itxiera eta beraien bizimoduaren aldaketa ozenago salatzeko, 1877. urtean, gaur egun Enontekiö osatzen duten herrixkak batu egin ziren udalerri bat sortzeko. Muonionjoki eta Tornionjoki ibaietako muga berriak ezarri zirenean, gainera, Kaaresuvanto eta Kuttanen bezalako herrixkak alde suediarrean eta finlandiarrean banatuak izan ziren. Herrixka gehienak hego-mendebaldean daude, Könkämäeno eta Muonionjoki ibaien hertzean, Suediako mugan.\nNäkkälä (Neahčil / Neakkel)\nSakontzeko, irakurri: «Hetta»\nHetta, Enontekiö udalerriko herrixka handiena, garrantzitsuena eta erdigune administratiboa da. Herrixka oso zabala da eta Ounasjärvi aintzira hertzetik Pallas-Yllästunturi Parke Nazionaleraino doa. Gutxi gorabehera 700 biztanle bizi dira bertan.\nHerrixkan, Enontekiöko eskola, liburutegi, eliza eta zerbitzu garrantzitsuenak aurki ditzakegu; hala nola Helsinki hiriburuarekin egunean behin elkartzen duen Enontekiöko aireportua.\nSakontzeko, irakurri: «Kaaresuvanto»\nHerrixka hau, Enontekiö eta Kiruna, Finlandiar eta Suediar udalerrietako herrixka bat da. Muonionjoki ibaiaren hertzetan dago eta gutxi gorabehera 1.000 biztanle ditu. Muga egiten duen ibaiak, herria bitan erdibitzen du, bata alde finlandiarra eta bestea aldiz, suediarra. Zerbitzuak bi herrixka ezberdinen artean banatu egiten dira eta ondorioz, eskola, liburutegi eta hainbat dendez horniturik daude. Bertako biztanle guztiek, Eskandinaviako lau hizkuntzak (finlandiera, norvegiera, samiera eta suediera) ama hizkuntza bezala hitz egiteko gai direla diote, zeinak egunerokoan beharrezkoak dituzten. Nahiz eta betidanik (1809. urtetik) bi zatitan bananduta egon bakarra dirudite herrixkek, batez ere 1980. urtean batzen dituen zubia eraiki zenetik. Hala ere, alde finlandiarra suediarra baino txikiagoa da.\nSakontzeko, irakurri: «Kilpisjärvi»\nNorvegia eta Suediarekin egiten du muga eta hain ospetsua den Eskandinaviar herrialdeen "Hirukote-muga"n dago Zirkulu Polar Artikoaren iparraldean. Ozeano Artikotik 50 km-tara baino ez dago, itsas-mailatik 500 metrotara. Kilpisjärvi izena, herrixka eta ondoan dagoen aintzirarena da eta bertan, Finlandiako mendixka altuenak daude, Saanatunturi eta Haltitunturi esate baterako, Kilpisjärvi aintziratik irteten direla ematen dutenak. Herriak, gutxi gorabehera 100 bat biztanle baino ez ditu; hala ere, Enontekiöko udalerri osoko herrixka bisitatuena da, bertan Lappiko paraje natural ikusgarrienak aurkitzen baitira.\nFinlandiako ur-jauzi handienak ere bertan daude; Pihtsusköngäsgo ur-jauzia esaterako, herrialde osoko luzeena.\nAzken aldaketa 8 martxoa 2021(e)an, 21:54(e)tan\nOrriaren azken aldaketa: 8 martxoa 2021, 21:54.


Wilderrek egingo lukeen bezala: 'The hunger games: Catching fire' (2013)\nDuela urte asko, Panemeko hiritarrak Capitolioari aurre egin zioten, eta horregatik zigortu zituzten. Urtero ‘The Hunger Games’ jokoak ospatzen dituzte. Distritu bakoitzak (12 guztira) 12 eta 18 urte bitarteko neska eta mutil bana bidali behar dituzte hil ala bizi borrokatzera. Soilik irabazle bat egon daiteke, baina…\nBaina azken edizioan gauzak aldatu ziren, bi irabazle egon zirelako: Katniss (Jennifer Lawrence) eta Peeta (Josh Hutcherson). Biek Capitolioari aurre egin zioten, telebistan igorritako suizidio batekin mehatxatuz. Une horretan ez zuten euren ekintzak izan zezakeen garrantziaz jabetu. Katnissentzat bizirauteko eta laguna salbatzeko (biak ala inor ez) estrategia bat baino ez zena, Panemeko distrituen hiritar askorentzat iraultzarako dei argi bat izan zen. Capitolio menperatzaileari eta Snow Presidenteari aurre egiteko dei bat.\nPeetak eta Katnissek, euren garaipen polemikoaren ostean, garaipenaren gira egin behar dute. Horretan distritu guztiak bisitatuko dituzte eta hitzalditxo bat eman bakoitzean. Orain behar duten guztia dute, behar duten baino diru gehiago. Peeta eta Katniss ondoko distrituen errealitate tristearen berri izango dute, 12 distrituan bezala, Panemeko hiritarren bizi baldintzat oso kaskarrak direlako. Lehen aldiz, hiritarrak Capitolioko poliziaren erasoei aurre egingo dizkiete, euren eskubideak defendatuz. Katnissek lehenengo atalean txinpartak piztu zituen nahigabe, baina orain Snow presidentearen mehatxupean horiek kontrolatzeko gai izan behar da.Katniss Capitolioaren txotxongiloa izango da, beraientzat maitasun istorio “faltsu” bat antzeztuz. Capitolioarentzat txotxongilo, baina baita Panementzat ere. Kontrolatzeko gai ez den iraultza baten sinbolo bihurtu dutelako.\nAurten jokoak bereziak izango dira, 75.edizioa da, “hogeita bosten basailutza”. Joko desberdinak, non ezta aurreko irabazleak ere ez daude babestuta. Joko hauetatik aurrera, dena aldatuko da.\nMaitasun istorioa presente dago, norekin geratuko da Katniss, Peeta ala Galerekin? Dilema hori bigarren mailako gatazka gisa aurkezten dute, eta horrek istorioari mesede egiten dio. Garrantzitsuena “sutan” dagoen neska da, sinboloaren sorrera eta iraultzaren hasiera. Katnissek zigortutako herri bati itxaropena eman dio; esklabuak ziren, Capitolioaren menpe. Eta pelikulan dioten bezala, beldurra baino boteretsuagoa den elementu bakarra itxaropena da.\n‘The Hunger Games: Catching Fire’ pelikula liburuarekin konparatuz gero aldaketa txiki batzuk aurki ditzakegu, baina orokorrean Suzanne Collinsen liburuari nahiko fidela da. Atal garrantzitsu eta esanguratsuenak pelikulan ageri dira, erloju bat bezala funtzionatzen duen pelikula da, erritmo konstantea du, atseden gutxirekin. Pertsonaien ekintzak ulertzeko beharrezkoa den informazio justua ematen digute, eta hurrengo atalean garrantzia gehiago izango duten gatazka pertsonal batzuk aurkezten dizkigute. Zuzendaritza lana garbia da, akzioa bezala. Zentsu horretan, baliteke lehenengo atala baino kontserbakorragoa izatea, Francis Lawrencek Gary Ross baino gutxiago arriskatzen duelako, baina nire ustez puntu “kaotiko” hori galtzea aldaketa ona izan da.\nIstorioa, esan bezala, ez da soilik jokoetara mugatzen. Panem hobeto ezagutzeko momentua da, hiritarren bizi baldintza latzak eta Capitolioaren hiritarren gehiegizko nabarmenkeria. ‘The hunger games: catching fire’ pelikulan une gogorrak daude, akzioa noski, baita zenbait momentu hunkigarri ere, batez ere euren eskubideak defendatzeko prest ageri diren herritarren batasuna erakusten duten uneak.\nAurrekoa baino pelikula ilunagoa da, gaiari dagokionez eta literalki ere (argiztapena ia naturala da, hori dela eta badira zenbait eszena non gutxi ikusten dugun). Baita pertsonaia berriekin topo egiten dugu, adibidez Finnick (Sam Clafin) jokoak irabazi zituen mutiko guapo eta Capitolioan jarraitzaile ugari dituena. Finnickek Capitolioaren jokora jokatzen ikasi du azken urteotan, hori dela eta dirua baino garrantzitsuagoak sekretuak direla daki. Bestetik Johanna (Jena Malone) dugu, Capitolioaz nazkatuta dagoen beste irabazle bat. Inkorporazio berrien artean, aipagarrienetakoa Plutarch Heavensbee (Philip Seymour Hoffman) zaintzaile nagusi berriarena da.\nPelikulak ia bi ordu eta erdiko iraupena du, baina ez da astuna egiten. Entretenigarria iruditu zait. Maitasuna, beldurra, mendekua, izkutatutako planak, itxaropena, iraultza… jokoetara bueltatzen gara, baina berriak dirudite. Arauak aldatu dira. Irabazleak zigortuak izango dira.\nEz nuen gehiegi espero, hau da, espektatiba gutxi nituen, aurreko pelikularen eskema jarraituko zuela espero nuen. Istorio bera, baina aldi berean desberdina. Aurrerapauso bat. Gatazka konplexuagoa da, interesgarriagoa oro har. Joko gutxiago daude. Lehenengoan txinparta piztu zen, orain sugarrak kontrolik gabe hedatzen hasi dira. Protagonista emakume borrokalari bat da, bere ingurukoak babesteko bere esku dagoen guztia egingo duena. Bere sinbolo rola onartu behar du, ez du beste aukerarik.\nHori bai, gutxien gustatu zaidana amaiera izan da, arinegi gertatzen baita (liburuan ere). Noski, hurrengo atalari hasiera emango dion kakoa baino ez da, baina azken plano edo eszena ez da batere originala. Katniss aldatu egin da, ez dago beldurrik. Ez dago gaizki.\nEgilea naiara_glez en 11:37


Plaine-de-Walsch - Wikipedia, entziklopedia askea.\nGérard DERLER (2014-2020)\n48° 41′ 27″ N, 7° 06′ 56″ E / 48.690833333333°N,7.1155555555556°E / 48.690833333333; 7.1155555555556Koordenatuak: 48° 41′ 27″ N, 7° 06′ 56″ E / 48.690833333333°N,7.1155555555556°E / 48.690833333333; 7.1155555555556\nBrouderdorff, Dabo, Guntzviller, Niderviller eta Troisfontaines\nPlaine-de-Walsch Frantziako udalerri bat da, Moselle departamenduan dagoena, Grand Est eskualdean. 2013an 565 biztanle zituen.\n2007an Plaine-de-Walsch udalerrian erroldatutako biztanleak 565 ziren. Familiak 215 ziren, horien artean 53 pertsona bakarrekoak ziren (11 bakarrik bizi ziren gizonak eta 42 bakarrik bizi ziren emakumeak), 64 seme-alabarik gabeko familiak ziren, 83 seme-alabak dituzten bikoteak ziren eta 15 seme-alabak dituzten guraso-bakarreko familiak ziren.\n2007an 252 etxebizitza zeuden, 219 familiaren etxebizitza nagusia ziren, 8 bigarren erresidentzia ziren eta 25 hutsik zeuden. 206 etxeak ziren eta 45 apartamentuak ziren. 219 etxebizitza nagusietatik 183 bere jabearen bizilekua ziren, 33 alokairuan okupaturik zeuden eta 3 doan lagata zeuden; 9 etxek bi gela zituzten, 26 etxek hiru zituzten, 40 etxek lau zituzten eta 144 etxek bost zituzten. 197 etxek euren parking plaza propioa zuten azpian. 68 etxetan ibilgailu bat zegoen eta 128 etxetan bat baino gehiago zituzten.\nPlaine-de-Walsch udalerriko biztanleria-piramidea 2009an .\n2007an lan egiteko adina zuten pertsonak 378 ziren, horien artean 292 aktiboak ziren eta 86 inaktiboak ziren. 292 pertsona aktiboetatik 261 lanean zeuden (143 gizon eta 118 emakume) eta 31 langabezian zeuden (14 gizon eta 17 emakume). 86 pertsona inaktiboetatik 29 erretiraturik zeuden, 30 ikasten zeuden eta 27 "bestelako inaktibo" gisa sailkaturik zeuden.\n2009an Plaine-de-Walsch udalerrian 228 unitate fiskal zeuden, 595,5 pertsonek osaturik. Pertsona bakoitzeko diru-sarrera fiskalaren mediana urteko 19.769 euro zen.\n2007an zeuden 12 komertzioetatik, 1 bestelako produktu industrialen fabrikazioko enpresa zen, 4 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 margolariak, 1 iturgina eta 3 ile apaindegiak.\nBrouderdorff (1,4 km)\nTroisfontaines (2,1 km)\nNiderviller (2,5 km)\nHartzviller (3,3 km)\nSchneckenbusch (3,3 km)\nBuhl-Lorraine (4,5 km)\nWalscheid (4,7 km)\nHommert (4,7 km)\nHesse (5,0 km)\nVoyer (5,1 km)\nHommarting (5,8 km)\nWikimedia Commonsen badira fitxategi gehiago, gai hau dutenak: Plaine-de-Walsch\nOrriaren azken aldaketa: 18 martxoa 2019, 01:05.


Euskararen aldeko Tokiko Xartaz, euskararen alde urrats berriak | Enbata\nAccueil / Articles / Comprendre / Focus / Euskararen aldeko Tokiko Xartaz, euskararen alde urrats berriak\n« Les Bleus et les Rouges\nAurélie Trouvé, Éric Piolle et Mikel Hiribarren au Camp Climat Iparralde »\nPar Tribune Libre | Publié : 19/07/2021\n2021-07-15, Euskal Konfederazioa eta hainbat hautetsi Prentsa Aitzinekoan Itsasun.\nItsasun, 2021eko uztailaren 15an, Euskal Konfederazioak prentsa aitzinekoan oroitarazi du martxoaren 25ean Euskal Konfederazioak eta Itsasuko zenbait hautetsik euskararen aldeko Tokiko Xartaren aurkezpena herriz herri abiatua zutela publikoki azaldu zutela.\nElkarteak zehazten du urtarriletik aurkezpena 52 herritan eta 7 lurralde polotan egin dela eta bestalde Xartak proposatzen dituen engaiamenduen artean hautua egiten laguntzeko (49 opzioen artean 35 bederen hartu behar) herrietako hautetsiei zuzendu 3 bilkura tekniko antolatu zirela, maiatzaren 28, 29 eta uztailaren 5ean. Xarta izenpetzea mementoko 30 herri inguruk erabaki badute ere, elkarteak gehitzen du balitekeela hemendik abenduaren 3ra – hau da, xartak Europar kontseiluko ordezkarien presentzian ofizialki izenpetuko diren data – desmartxan herri gehiago sartzea.\nLehen herri izenpetzaileak\nLehen herri horiek hauek dira: Aiherra, Aiziritze, Amenduze Unaso, Anhauze, Arrosa, Azkaine, Baigorri, Baiona, Bidarrai, Donamartiri, Donapaleu, Ezpeleta, Gabadi, Gamarte, Getaria, Hazparne, Isturitze, Itsasu, Lakarra, Lekorne, Luhuso, Makea, Ortzaize, Sara, Senpere, Suhuskune, Urepele, Urruña eta Uztaritze.\nEuskal Konfederazioak azpimarratzen du herri izenpetzaile batetik bestera egoera desberdinak atxeman daitezkeela:\nEuskararen aldeko lana jadanik eramaten duten herri batzuei (Euskal Elkargoak proposatu hobekuntza kontratuaren bidez, adibidez), Europa mailako ezagupena emanen die Xartak;\nDispositibo berezirik gabe euskararen aldeko neurriak hartzen dituzten beste batzuei egunerokotasunean egiten dutenaren lehen ofizializatzea ekarriko die Xartak;\nEta orain arte euskararen alde guti egiten zuten herriei herri mailako hizkuntza politika abiatzeko parada eskaintzen die Xartak.\nTokiko hautetsiei hitza\nElkarteak bere hitz hartzea bukatzen du herrietako hautetsiei hitza emanez. Ondoko herrien lekukotasunak entzuten dira: Itsasu (Gillen Hiribarren), Ortzaize (Odile Falxa), Uztaritze (Nikolas Blain), Urruña (Pruden Sudupe) eta Donapaule (Pettan Ayçaguer). Bakoitzak azpimarratzen du Xarta izenpetzea zergatik erabaki duen, herri bakoitzean gaur egun euskararen garapena zertan den eta Xartari esker ematen ahalko dituzten urrats berriak. Denek azpimarratzen dute desmartxan manera bateratuan sartu izanaren garrantzia eta eramana izan den elkarlana.\nEuskal Konfederazioak hitza berriz hartzen du ondoko urratsak oroitarazteko:\nEuropar kontseiluak finkatu prozesua segituz, uda honetan Xartak igorriko zaizkio ontzat eman ditzan\nSartzean herriek Xartak formalki onartuko dituzte bozka bidez herriko kontseiluan\nAbenduaren 3an Xarten izenpetze ofizialak Europar kontseiluko ordezkarien presentzian\nXarta izenpetzeko herrien deialdia\nHautetsiek hitza berriz hartzen dute prentsaurrekoari buakera emateko. Azpimarratzen dute egoerak desberdinak izanik ere gaur bilduak direla gauza bat baitute amankomunean: euskararen garapenean urrats berriak emateko gogoa, tresna amakomun batekin, desmartxa amakomun batean.\nBestalde, oroitarazten dute euskararen berreskurapen prozesuan herriek dituzten ardura eta erantzukizuna, herritarrengandik instituziorik hurbilena izanki.\nEpe motzean ipar Euskal Herriko herri guziek hizkuntza politika bat abiaturik izan dezaten nahi luketeenez, prentsaurrekoa baliatzen dute gainerateko herriei deialdia luzatzeko, hauek ere Xarta izenpe dezaten. Zehazten dute Euskal Konfederazioa prest dela herriz herri aurkezpenak egiten segitzeko eta hauek ere, lehen herri izenpetzaile gisa, beren esperientziaren berri emateko prest direla, lagungarri izan daitekeelakoan.\nBeren hitz hartzea bukatzen dute oroitaraziz euskararen geroa instituzioetan ere jokatzen dela, eta berezikiago herriko etxeetan.


Pastorrek dio PSE-EErentzat orain lehentasuna ez dela EAEko gobernabidea - Politika - Berria\nEusko Legebiltzarrerako hauteskundeak. Biharamuna\nPastorrek dio PSE-EErentzat orain lehentasuna ez dela EAEko gobernabidea\nEAJrekin akordioa egitea baztertzen ez duen arren, aitortu du EAJk orain «esparrua libre» duela. Emaitzek PSOEren krisia areagotu dute\nPSE-EEko Miguel Angel Morales, Idoia Mendia eta Jose Antonio Pastor, herenegun, Bilbon. JAVIER ZORRILA/ EFE\nPSE-EEk Eusko Legebiltzarrerako hauteskundeetan izandako emaitza txarrak hasi dira ondorioak ekartzen, PSE-EErentzat ez ezik, PSOErentzat ere. PSE-EEren batzorde eragileak bilera egingo du gaur emaitzak aztertzeko, eta azterketa horretatik abiatuko dira hurrengo urratsak definitzeko, baina, oraingoz, badirudi lehenengo ondorio bat atera daitekeela: EAJren eta PSE-EEren arteko gobernu ituna, hautes- kundeen aurretik analista askok ziurtzat jotzen zutena, zalantzan egon daiteke orain.\nHori ondoriozta daiteke PSE-EEren bozeramaile Jose Antonio Pastorrek hainbat hedabideri egindako adierazpenetatik. Radio Euskadin egindako elkarrizketan zuhurrago agertu da, eta esan du PSE-EEk ez duela ezer baztertzen, baina Efe agentziari egindako adierazpenetan gogoratu du emaitza hauekin EAJk «esparrua libre» duela edozein akordio egiteko, eta ez nahitaez PSE-EErekin: «Orain, gobernabidea ez da lehentasuna sozialistontzat; EAJren txanda da», erantsi du.\nGainera, Pastorrek argitu du PSE-EEk ez duela bere burua «EAJren lehentasunezko bazkidetzat» jotzen. «Pentsatuko dugu zer egin, betiere PSE-EErentzat eta boto-emaileentzat onena zer den aztertuta», esan du.\nPastorrek ez du ahoan legarrik izan emaitzak «txarrak» izan direla aitortzeko, eta pentsatzen du alderdiak gogoeta egin behar duela horien inguruan, «soseguz, baina itzulingururik gabe». Dena dela, porrotaren zergatiak azaltzeko gako batzuk eman ditu.\nHasteko, Pastorrek uste du EAJk jakin duela «egonkortasun eta lasaitasun irudia» ematen, eta horrek herritar askoren «boto baliagarria» ekarri diola, «baita PSE-EEren boto emaileena ere». Beste aldetik, PSOEn dagoen «zarata» ere kaltegarri izan zaiela pentsatzen du. Azkenik, «eragile politiko berriak» agertu izana PSE-EErentzat traba izan dela adierazi du.\nEdozein modutan, Pastorrek ez du uste emaitza txar horiek ezinbestez dimisiorik ekarri behar dutenik, ez PSE-EEko idazkari nagusi Idoia Mendiarena, ez PSOEn ardura hori duen Pedro Sanchezena. «Garai berri baterako etorkizuneko estrategiak zehaztea dagokigu orain», azaldu du.\nPastorrek aipatzen zuen PSOEren barneko «zarata» hori areagotu baino ez dute egin Eusko Legebiltzarrerako hauteskundeetan eta Galiziakoetan izandako emaitza txarrek. Alderdiko buruzagi eta kide esanguratsu askok —horien artean, Jose Blanco PSOEko antolakuntza idazkari izandakoak, Carme Chacon Nazioarteko Harremanen arduradunak eta Eduardo Madina diputatuak— «erantzukizunak» eta «alderdiaren norabide aldaketa» eskatu dituzte emaitzak jakindakoan.\nKritika horiek entzunda, bere lidergoari eusteko jokaldia egin du PSOEko idazkari nagusi Pedro Sanchezek: urriaren 23an primarioak egitea eta abenduaren hasieran PSOEren Biltzar Federala antolatzea proposatu du, «sakoneko eztabaidari behingoz ekiteko». Egoera nahasi horren eragina bueltan etor dakioke PSE-EEri, zaila baitirudi, biltzarra egiten bada, egoera argitu aurretik PSE-EEk inolako mugimendurik egiteak EAJrekin gobernu akordio bat adosteko.\nHondarribian sugegorri bat ikusi zutela esan zuten pertsonak salatu dituzte


Bularren murriztapenaDra. Olatz Alcelay2020-11-05T14:07:35+02:00\nBular izugarri handiak dituzten emakume askok (gigantomastia) arazo estetikoak ez ezik, funtzionalak ere izan ohi dituzte, esaterako, lepoko eta bizkarreko mina, larruazalaren narritadura, arnasa hartzeko arazoak edo janzteko arazoak.\nMurriztapenerako mamoplastia (bularren murriztapena) kirurgia estetikoak barnean hartzen duen teknika bat da eta IVANCE-n gauzatzen da bularren neurria txikiagotzeko helburuarekin. Prozesuak koipea, guruin-ehuna eta larruazala kentzen ditu bularretatik, hauek txikiagoak bihurtuz, pisu gutxiagokoak eta trinkoagoak. Honez gain, areolen neurria ere txikitu daiteke.\nHelburua bular txikiago batzuk lortzea da eta baita gorputzeko beste zatiekin harmonikoagoak ere. Bularren murriztapenaren pazienteak ondoen gogobetetzen diren pazienteak direla esan dezakegu, gure zentroko pazienteei begiratu ezkero. Askotan ezin dute ulertu zergatik itxaron duten hainbeste ebakuntza aurrera eramateko erabakia hartzeko.\nBularren murriztapena egitea buruan badabilkizu, ez pentsatu gehiago, eta eska ezazu on-line konsulta bat Alcelay Doktorearekin edo del Amo Doktorearekin, edo bestela, deituiguzu 943 297 588 telefonora hitzordu bat adosteko.\nBularren murriztapena aurrera eramateko, teknika desberdinak daude. Orain dela urte gutxira arte ebakuntza ohikoenak aingura forman egiten zen ebakuntza bat zuen oinarri, areola osoa eta gero hortik behera jaisten den ebakidura bat eginez, bularraren azpian dagoen ildoan jarraituz.\nGaur egun, kasu gehienetan orbain motzeko teknikak erabiltzen dira, eta hauek bularraren azpiko ildoan egiten zen orbaina kendu dute, eta horrela orbain bertikala bakarrik gauzatzen da.\nEbaketa hauen bitartez, kirurgialariak gehiegizko koipea, bularreko ehuna eta larruazala erauzten ditu, areola mugitzen du eta bular-punta bere kokapen berrira arte mugitzen du. Honen ondoren, forma berria ematen zaio bularrari.\nBularren murriztapena Donostiako Gipuzkoa Poliklinikan eramaten da aurrera.\nZenbat irauten du bularren murriztapenaren ebakuntzak?\nBularren murriztapenaren ebakuntza batek 2-3 ordu iraun ditzake, erabiltzen den teknikaren eta paziente bakoitzaren ezaugarri indibidualen arabera.\nAnestesia Murriztapeneko Mamoplastian\nBularren murriztapeneko ebakuntza anestesia orokorrarekin gauzatzen da.\nOspitalizazioa Bularren Murriztapenaren ondoren\nBeharrezkoa da klinikan egun bat ospitalizatuta egotea.\nEbakuntzak dituen konplikazioak\nEbakuntza kirurgiko guztiekin lotuta dauden zailtasunak egon daitezke, esaterako, odol-ateratzea, hematoma, seroma, arazoak orbaintzerakoan, infekzioa, eta beste zailtasun batzuk bularren murriztapenarekin lotutakoak, adibidez, ageriko orbainak, areolaren sentikortasunean aldaketak, esnealdiran zailtasunak.\nBularren Murriztapenaren ondorengo berreskurapena\nBularren murriztapena gauzatu ondoren, pazienteak 1-2 aste beharko ditu bere eguneroko jardueretara bueltatzeko. Orbaintze-prozesuak hamabi hilabete iraun ditzake.\nNon kokatzen dira Bularren Murriztapenean egindako orbainak?\nBularren murriztapenean areolaren inguruan egiten da orbain bat, beste bat bertikala bularraren azpiko ildora arte eta beste bat ildo hori zeharkatzen duena (alderantzizkatuko “T” orbaina edo aingura formakoa deitzen zaio). Gaur egun, kasu gehienetan bularraren ildoko orbaina saihestu dezakegu (orbain motzaren teknika).\nOso nabarmenak al dira Bularren Murriztapenaren ondorengo orbainak?\nPaziente bakoitzak orbaintzeko modu desberdina du eta zauriak beti teknika berdinaren bitartez josten diren arren, inoiz ez dira bi orbain berdinak izango. Parametro desberdinak hartu behar dira kontuan lehenengo kontsultan, esaterako, aurretiko orbainak, familiaren historia, azalaren elastikotasuna, etab.\nNola geldituko da bularra neurriari eta trinkotasunari begiratuz gero?\nBularren murriztapenarekin bularren bolumena txikituko da, beren trinkotasuna hobetuko da eta baita itxura ere, baina beti pazientearen toraxarekin, tamainarekin, pisuarekin eta altuerarekin bat etorrita.\nNoiz ikusi ahal izango dut azken emaitza?\nEmaitzaren zati handi bat berehalakoa izango den arren, tamainuari begiratuz azken emaitza ikusteko sei hilabete itxaron beharko ditu pazienteak.\nOrbainen kasuan, hauek guztiz sendatzeko 12-18 hilabete beharko dira, hauek neurri, kolore eta trinkotasun egonkorra lortu arte.\nZenbat urterekin gauzatu beharko litzateke ebakuntza?\nPubertaroaren amaieran (17-18 urte) hipertrofia handiegia bada edo lehenago ere bai aparteko kasuetan (gaztaroko gigantomastia). Osasun egoera orokorrak baldintzatzen du bularren murriztapena gauzatzeko adin maximoa zein den. Haurdun bazaude edo haurdun egoteko zain bazaude hurrengo urtean, hobe da zain egotea eta gero gauzatzea ebakuntza.\nElikadura-dieta bat egiten ari naiz pisua galtzeko, posible al da ebakuntza egitea?\nBularren murriztapena gauzatzeko momentu egokia zure pisua egonkorra denean da, hau da, gehienez zure pisu normaletik gora edo behera 2 edo 3 kilo aldatzen denean.\nEbakuntzaren ondorengo haurdunaldi batek lorturiko emaitza alda al dezake?\nInork ezin dizu agindu bularren murriztapenaren emaitza egonkor mantenduko dela haurdunaldi baten ondoren. Aurreko haurdunaldietan bularra gaizkitzea eragin zuten jatorri hormonalek berriro emaitza berdinak eragin ditzakete. Operaturiko bular batean arrisku hau murriztu egiten dela dirudi.\nBular-punten sentikortasuna mantentzen al da ebakuntzaren ondoren?\nBularren murriztapenaren helburua areolaren sentikortasun funtzioa mantentzea da. Hala ere, honek alterazio batzuk jasaten ditu erauzi den ehunaren bolumenaren arabera. Setikortasunaren aldaketak egon daitezke.\nAreolen neurria murriztea posible al da?\nIa beti. Areola handia bada beharrezkoa izango da hau murriztea. Kirurgia estetikoa beti areola berriaren eta bularren forma eta bolumen berriaren arteko harmonia lortzen saiatuko da. Horrela, oso ohikoa da areolaren neurria txikitzea bularren murriztapen batean, birmoldeatutako bularrekin harmonian egotea lortzeko.\nMingarria al da Bularren Murriztearen ebakuntzaren ondorengo prozesua?\nBularrek ez dute asko parte hartzen besoen mugimenduetan, horren eraginez, ebakuntzaren ondorengo prozesua normalean ez da mingarria izaten. Analgesikoak errezetatuko zaizkizu molestiak izanezn gero hartzeko. Beti jarraitu zure kirurgialariaren argibideak.\nHesgailuak eraman beharko ditut ebakuntzaren ondoren?\nAlta hartu ondoren, kiroletako bularretako batzuk ezarriko zaizkizu eta hauek hesgailuen funtzioa izango dute.\nNoiz itzuli naiteke berriro nire eguneroko jardueretara Bularren Murriztapen bat eta gero?\nOso garrantzitsua da bularren murriztapena gauzatu ondoren gutxienez zazpi egunetan ebakuntzaren berreskurapenean bakarrik zentratzea. Egun hauek igaro ondoren, pixkanaka zure jarduera normaletara itzuli ahalko zara.\nBularren Murriztapenaren ondoren noiz dutxatu naiteke?\nBularren murriztapenaren ondoren, normaltasunez dutxatu ahalko zara ebakuntza eta gero 24 ordu igarotakoan.\nNoiz praktikatu ahalko dut kirola Bularren Murriztapena gauzatu ondoren?\nBaliteke hilabete oso bat egon beharra kirolik egin gabe, hala ere, hau kirol motaren araberakoa izango da.\nOperatu al daiteke bular-punta inbaginatu bat? (barrura sartutakoa)\nBai. Hau jaiotzatiko malformazio ohiko bat da eta batzuetan tratamendu kirurgiko bat beharrezkoa da hau zuzentzeko (2 hilabete geroago, anestesia lokalarekin).\nZer egin haurdun gelditzen bazara?\nAhal bada, lehenengo urtea baino lehen ez. Haurdun gelditzen bazara, konpresio bat gauzatu beharko duzu bularretan, istutzen eta ondo eusten duen bularretako baten bitartez. Gutxienez, lehenengo bost hilabeteetan. Elastina duen krema hidratatzailea eman ezazu zure azalean. Ez egin ezer gehiago. Bularrak konprimatu itzazu erditzearen ondoren.\nEbakuntzak minak kenduko al dizkit?\nGuruinaren pisuarekin zerikusia duten minak bakarrik. Migarriak diren bularrak, ebakuntzaren ondoren ere hala izango dira, baina min gutxiago eragingo dute.\nBularren Murriztapena begirada batez:\nProzesua: Bular oso handiak (gigantomastia) zuzentzeko helburua duen ebakuntza, bular arinago eta txikiago bat lortuz.\nIraupena: 2-3 ordu.\nOspitalizazioa: Egun bateko ospitalizazioa.\nBerreskurapena: Egiten duen lanaren arabera, 1-2 aste; orbainen hobekuntza pixkanaka gauzatuko da.


Hemen zaude: Hasiera → Denda → Home Made → Iruzkina\n“Home-Made” 2003ko udan gorpuztu zen proiektua da, piano jotzailearen beraren bederatzi konposizioekin osatua eta haren etxean bertan grabatua; hortik album honen izena. Grabazioaren inguruko giroa lasaia da baina artega aldi berean: batetik norberaren etxeak eskaintzen duen erosotasuna antzematen da, baina ia ez da aldez aurreko entseguak egiteko paradarik izan, eta egutegiak uzten dituen tarte urri horiek profitatu behar izan direla nabari da.\nZer aurki dezakegu opari honetan? Batez ere Jon Urrutiaren alderdi erritmikoa eta latinoa azpimarratzen dituen lana, album osoa biltzen duen osagai liriko nabaria bazterrera utzi gabe, beste inolako laguntzarik gabe pianoa bakarlari gisa jarduten duen piezak edo oso maite duen bati samurtasun osoz eskaintzen dion pieza zoragarria (“La Perla del Estrecho” erakusgarri; latinoa bai, baina bere bop sustraiei, Europako klasikoei eta Frantzia nahiz Holandako folklorearen oinarriei muzin egin gabe.\nGai honetan Santi Ibarretxek (Bilbon orain dela 39 urte sortua) saxo altua albora utzi eta zeharkako txirula aukeratzen du musika jotzailearen sena agerian utziz. Hauxe da disko honetako une zoriontsuenetakoa, bere Khatorno taldean sarri erakutsi duen ukitu surrealistako bere nortasunaren adibide bikaina, edo Prímital proiektu berriagoa, non grooveari muzin egin gabe sanpleatutako lurraldeetara hurbiltzen den. Saxo jotzaile hau hainbat soinu bandatan ibilia da (ez baititu goi ikasketak alferrik burutu Kopenhageko Kontserbatorioan).\nGrabazioko funtsezko beste elementuetako bat alderdi erritmikoa da, ezin baita patuaren esku utzi perkusioak halako eragina duen lan honetan. Ezin utzi aipatu gabe Toño Miguel (Zaragoza, 1978) kontrabaxu jotzailea, artean musikari gaztea, pultsazio sendo nekaezinarekin. Madrilgo girotik etorria izaki, Bob Sands eta Chris Kase maisuekin ikasteko parada izan du, eta Jerry González, Perico Sambeat eta Guillermo McGill musikariei lagundu die, molde “herrikoiago” batzuei erantzuten dieten beste musikari askori bezala. Tarteka, ganbera musika landu ere zuen...\nBorja Barrueta (Bilbo, 1975) bateria jotzaileak osatzen du proiektu honen bizkarrezurra. Bikain moldatzen da era guztietako lurraldeetan, esate baterako, Ortophonk talde bizi-biziari adrenalina txertatuz, Malcom Scarpari bizkarrak zainduz eta Carmen París harrigarriaren buleria-jotetan barrena oin-puntetan eginez; azken talde honetan Toño Miguel izan zuen lagun. Penintsulako musikari on askok bezala, Barruetak Bartzelonako Taller de Musics tailerrean jardun zuen, hiri hartan bi urtez bizi izan baitzen.\nJazzak bildu egiten du eta bereizi, eta “Home-Made” lanean beren ekarria egiten dute gonbidatu interesgarri batzuek: batetik, Itxaso Gonzálezek Urrutiaren konposizioen bokazio irekia azpimarratzen du bere ahotsarekin, eta gehiago entzuteko gogoarekin uzten ditu entzuleak; harekin asetzeko, deus ez da Gorka Benítez eta Dani Pérez musikariekin batera osatutako lana –Lur Berria/New Land (Fresh Sound)– entzutea baino hoberik. Bestalde, Julio Andrade erritmo handiko kontrabaxu jotzailea eta Mariano Steimberg eta Diego Álvarez “El Negro” perkusio jotzaileak ezinbestekoak dira paisaia afro-kubatar eta flamenkoen berezitasunak agerian uzteko.


Gazteok oraina hartzen, etorkizuna lantzen! - Gazteberri.eus\nGazteok oraina hartzen, etorkizuna lantzen!\nPublished29 uztaila, 2021\nAzken aldian, sarritan irakurri edo ikusi dezakegu gazteei buruzko albisteren bat. Gehiengoak, pandemia eta gazteei buruz hitz egiten dute gazteon jarrerari erreferentzia eginez. Kritika gogorrak jasotzen ari gara kolektibo bezala, zenbait kasutan ulergarriak. Baina hori al da gazteok bizi dugun errealitateak duen irudia? Batzuk izandako jarrera ezkorra, nahikoa al da gazteon kolektibo osoa kriminalizatzeko?\nEuskadiko Gazteriaren Kontseiluan gazteon lana balioan jarri nahi dugu. Bereziki, pandemia hasi zenetik zein urte osoan zehar gazte esparru eta espazio desberdinetatik egin diren ekarpenak mahai gainean jarri. Asko gara pandemian zehar kontu handiz ibili garenak, asko gara gure egunerokoa moldatu dugunak elkar zaindu eta elkarrekiko arduraz jokatuz: baita gizarte osoarekiko ere. Horren adibide dira, esaterako, konfinamendua hasi zenean abiatutako dinamikak. Horien bitartez adinekoei edo premia berezidun gizarte-sektoreei ekarpena eta laguntza eskaini genien. Hala ere, oraingoan, aipamen berezia egin nahi dugu Astialdian aritzen diren gazteei. Izan ere, pandemia hasi zenetik, gehiengoa boluntarioki, ezarri diren neurrietara egokitu eta esfortzu handia egin da atzetik, batez ere, esku-hartzeak eta planak aldatu eta egokitzerako momentuan. Argi erakutsi da, gauzak egiteko modua moldatuta bada ere, gizarteari jarduera horiek egiten dioten ekarpenak berebiziko garrantzia duela eta ezin dela galtzen utzi.\nLuzea izan da Astialdiko elkarteen ibilbidea pandemia hasi zenetik eta batez ere, elkarteetan boluntarioki zein lanean dabiltzanenentzat. 2020ko udaran hartutako neurriak bat-batekoak izan ziren. Izan ere, pandemia hasi baino ez zen egin eta ez-jakintasun handia zegoen gizarte osoan zehar. Hala ere, astialdia bultzatzeko, indartzeko eta mantentzeko asmoz, 2020ko udaran zein urtean zehar, ahal izan dutenean, jo-ta-ke aritu dira gazte asko behar besteko neurriak hartuta ekintzak eta espazio seguruak aurrera ateratzeko asmoz.\n2021eko udaran, aldiz, konplikatuagoa izaten ari da prestaketa prozesuei dagokionez eta momentuko errealitateari erreparatuz. Izan ere, ziurgabetasuna izan da berriro ere nagusi oraingo honetan. Pandemia eta bereziki, COVID-19, gehiago ezagutu dira, 4 olatu pasa dira dagoeneko eta horrek jendearen neke eta beharrak areagotu ditu. Hainbat neurri hartu dira eta askotan astialdiko lana etengabe aldatu da. Udalekuei erreparatuz gero, beldurra gailendu da zenbait momentutan baina agertutako ezintasunei aurre eginez eutsi diete hainbat gazte elkarte eta espaziok, etengabeko egokitzapenari beharrezkoa duen lana eskainiz. Lanean jarraitu dute, protokoloak prestatu eta gobernuarekin batera neurriak hartu dira udan zehar aurrera eramandako ekintzetan arazorik ez izateko.\nEGKtik, balioan jarri dugu gazte boluntario zein langile guzti horiek aurrera ateratako planetan jarritako esfortzua eta inplikazioa. Izan ere, askotan bere denbora eskainiz uda honetan ere milaka haur eta nerabe artatzeko apustuan berretsi dira eta lanez ekin diote gogo horri.\nNormalean, udalekuak ekaina eta uztaila bitartean ematen dira. Uztailan gaude eta esan dezakegu oso gutxi izan direla espazio horietan emandako COVID-19ko kasuak. Protokoloak behar bezala hartu dira, familiak kontuz ibili dira eta bertan boluntario zein langile bezala dauden gazteak arduratsuak izan dira. Beraz, esan dezakegu guztion kontzientziaz eta behar bezalako lanaz, gazteak ere maila batean gizartean ematen ari diren ekintza hauen berme izaten ari garela eta beraz, ekarpena egiten gizarte osoari.\nHau horrela, EGKtik ezinbestekoa ikusten dugu egindako lana balioan jartzea eta zoriontzea. Ez dela erraza izan, argi dugu. Prozesu luzea eta zaila izaten ari da, egoeren arabera aurrera jarraitzeko aldaketa mordoa eman dira. Hala ere, handitu dira eta indartsu atera dira egoera honetatik.\nAstialdiari erreparatuta eta hau balioan jartzeaz gain, ezinbestekoa ikusten dugu gazteok orainean zein etorkizunean dugun papera balioestea. Egoera dena izanda ere, gazteon lana inoiz baino beharrezkoagoa dela agerian gelditu da. Hori, gainera, modu espezifikoago batean islatuz pandemiarekin: boluntariotza esperientzia desberdinetan izandako partaidetza, martxan jarri diren zaintza sareetan egindako ekarpenak, astialdiko ekintzak egin daitezen berme izatea, kultura eta sorkuntza esperientzia berriak sortzea… Zentzu horretan, honek etengabeko ekarpena egin dio gizarte osoari: gazte zein haur, heldu zein nerabe.\nBadakigu oraindik ere bide luzea gelditzen zaigula egiteko, baina orain inoiz baino gehiago, gazte esparruan ematen den lana eta dauden esperientzia desberdinak balioan jarriko ditugu EGKtik, oraina ere badelako gazteongan eta orain ere bagabiltzalako lanean.\nZentzu horretan, ikusgarritasuna bera ere aldarrikatu nahi dugu, izan ere, uste dugu lan hau islatu beharra dagoela: ezinbestean ikusgarri izan dadin. Aspektu negatibo edo salkorrez gain, espazio eta esperientzia desberdinen proiekzioa beharrezkoa da ikuspegi eta argazki integral bat sortzeko, bada, askotariko gazteak, jarrerak eta esperientziak existitzen dira eta ezagutzen ditugu, ezkorrak zein baikorrak. Hauek gizartera helaraztea ezinbestekoa da, gure bizi baldintzei ere erreparatuz eta zenbait zentzutan ekarpena eginez: baldintza egokiak, espazio seguruak, zaintza… oro har gizartean dugun paperari, luze zabalean egin behar zaio erreferentzia eta esparru batera soilik mugatu gabe.\nPrevious COVAX: Pertsona guztiek COVID-19aren aurkako txertoa jasotzeko mekanismoa\nNext Iraide Fernández: “Elkarbizitzarako espazio komunak eta anitzak sortu behar ditugu”


EBAZPENA, 2019ko azaroaren 5ekoa, Lanbide Heziketako sailburuordearena, 2019ko ekitaldian enpresekin lankidetzan jardunez ikastetxe itunduetako Lanbide Heziketako irakasleak zientziaren eta teknologiaren arloetan egunean jartzeko dirulaguntzak emateko dena. - Eusko Jaurlaritza - Euskadi.eus\nEBAZPENA, 2019ko azaroaren 5ekoa, Lanbide Heziketako sailburuordearena, 2019ko ekitaldian enpresekin lankidetzan jardunez ikastetxe itunduetako Lanbide Heziketako irakasleak zientziaren eta teknologiaren arloetan egunean jartzeko dirulaguntzak emateko dena.\nArtikulu bakarra Eranskinean aipatzen diren ikastetxeei ematea dirulaguntzak, zientzia eta teknologiaren arloetako eguneratze-jarduerak burutzeko; ondoan dirulaguntzen zenbatekoak ere adierazita daude.\n2019ko irailaren 10eko Aginduak (irailaren 17ko EHAA, 176. zk.) ikastetxe itunduetako Lanbide Heziketako irakasleak 2019ko ekitaldian enpresekin lankidetzan jardunez zientziaren eta teknologiaren arloetan egunean jartzeko dirulaguntzak emateko prozedura eta irizpideak arautu eta ezartzen ditu.\nIkus: AGINDUA, 2019ko irailaren 10ekoa, Hezkuntzako sailburuarena, zeinaren bidez deialdia egiten baita ikastetxe itunduetako lanbide-heziketako irakasleak, 2019ko ekitaldian, enpresekiko lankidetzan, zientziaren eta teknologiaren arloetan eguneratzea sustatzeko dirulaguntzetarako.